
                                                           Marijampolės „Šaltinio“ progimnazijos             
                                                           Direktorė

                                                           Asta Kulbokienė



MARIJAMPOLĖS „ŠALTINIO“ PROGIMNAZIJOS 2026–2027 MOKSLO METŲ PRADINIO IR PAGRINDINIO UGDYMO I DALIES PROGRAMŲ UGDYMO PLANAS


I SKYRIUS
BENDROSIOS NUOSTATOS

1. Marijampolės „Šaltinio“ progimnazijos 2026–2027 mokslo metų pradinio ir pagrindinio ugdymo I dalies programų ugdymo planas (toliau – ugdymo planas) reglamentuoja ugdymo organizavimą, pradinio ir pagrindinio ugdymo I dalies programų įgyvendinimą.
2. Ugdymo plano tikslas - suformuoti progimnazijos ugdymo turinį ir ugdymo procesą, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.
3. Ugdymo plano uždaviniai:
3.1.  ugdyti nuolat asmeninės pažangos siekiančią asmenybę;
3.2.  organizuoti ugdymą atsižvelgiant į mokinių skirtybes, skiriant dėmesį pagrindinio ir aukštesnio lygio pasiekimų mokiniams;
3.3. įgyvendinti progimnazijos STEAM strategiją;
3.4. užtikrinti neformaliojo ugdymo programų, veiklų, paslaugų dermę ir kokybę.
4. Progimnazijos plane vartojamos sąvokos:
4.1. Progimnazijos ugdymo planas – progimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais;
4.2. Pamoka – pagrindinė nustatytos trukmės nepertraukiamo mokymosi organizavimo forma;
4.3. Dalyko modulis – apibrėžta, savarankiška ir kryptinga ugdymo programos dalis;
4.4. Laikinoji grupė – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;
4.5. Kitos progimnazijos ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.
II SKYRIUS
2025–2026 M. M. PRADINIO IR PAGRINDINIO UGDYMO I DALIES PROGRAMŲ UGDYMO PLANO ĮGYVENDINIMO ANALIZĖ

5. 2025-2026 mokslo metais formuojant progimnazijos ugdymo turinį ir ugdymo procesą, buvo atsižvelgta į strateginius progimnazijos tikslus 2024-2026 metams, progimnazijos intelektualinius ir materialinius resursus, poreikius ir galimybes, vertybines nuostatas, progimnazijos veiklos kokybės įsivertinimo rekomendacijas, mokinių ugdymosi rezultatus. Buvo stengiamasi sudaryti galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų. Mokytojai, pagalbos mokiniui specialistai organizavo ugdymą atsižvelgdami į mokinių skirtybes. Progimnazijos mokytojų darbo grupė parengė Marijampolės ,,Šaltinio’’ progimnazijos STEAM ugdymo veiklų įgyvendinimo planą ir atliko veiklas su tikslu - įsivertinti progimnazijos STEM strategiją. Progimnazijos bendruomenė užtikrino neformaliojo vaikų švietimo programų, veiklų, paslaugų dermę ir kokybę, susitelkė į „Tūkstantmečio mokyklų II“ programos įgyvendinimą. 
2025-2026 mokslo metų pradžioje progimnazijoje mokėsi 544 mokiniai, iš jų 286 mokiniai pradiniame ugdyme ir 258 mokiniai pagrindiniame ugdyme. Per mokslo metus į progimnaziją atvyko 5 mokiniai, išvyko 8 mokiniai. Mokslo metus užbaigė 541 mokinys. Pradiniame ugdyme sukomplektuota 13 komplektų, pagrindiniame – 10 komplektų. 78 mokiniai (14,3%) - specialiųjų ugdymosi poreikių, iš kurių 43 didelių ir 2 labai didelių buvo ugdomi kartu su kitais mokiniais visiškos integracijos forma. 
Palyginimui:
	Mokslo metai
	Mokinių skaičius
	SUP mokinių skaičius
	Procentas

	2023-2024 m. m. 
	542
	61
	11,3

	2024-2025 m. m.
	529
	74
	14

	2025-2026 m. m. 
	544
	78
	14,3


Galima teigti, kad SUP mokinių procentas per pastaruosius dvejus metus nežymiai augo.
2025-2026 mokslo metais progimnazijoje integruotai mokėsi 8 mokiniai - migrantai 1-7 klasėse, iš jų 5 - pradiniame ugdyme, 3 - pagrindiniame ugdyme. 4 mokiniai (vienas iš jų visus mokslo metus) pagal sudarytus individualius planus buvo mokomi namuose.
Veikė keturios pailgintos dienos grupės 1-4 klasių mokiniams, kurias lankė 111 mokinių. 
Nemokamą maitinimą gavo 180 mokinių: 1 – 4 klasėse – 155 mokiniai (iš jų 1-2 klasių 142 mokiniai), 5 – 8 klasėse – 25 mokiniai.  ES programose „Pienas vaikams” ir  „Vaisiai mokykloms” dalyvavo visi – 286 pradinių klasių mokiniai. Mokykliniais reikmenimis buvo aprūpintas 1 mokinys. Atvejo vadyba buvo vykdoma 22 šeimoms. Pavėžėjimo paslauga teikta 15 mokinių. 2025 m. lapkričio 3 - 7 d. devyniems pradinių klasių mokiniams buvo organizuota veikla per mokinių rudens atostogas.
6. 2025-2026 m. m. progimnazijos ugdymo plano įgyvendinimo veiksmingumas aptartas Progimnazijos ir išplėstiniuose Mokytojų tarybos posėdžiuose. Buvo analizuojami apibendrinti atskiro ugdymo(si) laikotarpio ar ugdymo pagal tam tikrą programą ar programos dalį rezultatai, įvairių klasių grupių pasiekimų dinamika, analizuojami pusmečių, metiniai, NMPP ir pilotinių testų rezultatai.
Per mokslo metus pradinių klasių mokytojai, 5–8 klasių auklėtojai, dalykų mokytojai, pagalbos mokiniui specialistai kartu su mokiniais, jų tėvais (globėjais, rūpintojais) stebėjo individualią kiekvieno mokinio pažangą, ją analizavo, ieškojo sprendimų, kaip pagerinti mokinių žinias. Mokinių pažangos rodikliai buvo aptarti išplėstiniuose Mokytojų tarybos, Metodinės tarybos posėdžiuose, Vaiko gerovės komisijos, Metodinių grupių, administracijos pasitarimuose bei individualiuose pokalbiuose.
1-8 kl. mokinių pažangumo palyginimas per dvejus mokslo metus:
	Mokslo metai/pusmečiai
	I pusmetis
	II pusmetis
	Metinis

	2024-2025 m. m.
	96,38%
	97,32%
	100% 

	2025-2026 m. m. 
	95,76%
	97,04%
	99,81% (06 mėn. 25 d.)

	Pokytis
	-0,62%
	-0,28%
	


Remiantis 1-8 klasių pažangumo suvestinėmis, lyginant dvejus pastaruosius ugdymo metus, bendras progimnazijos mokinių pažangumas rodo stabilią bendrąją progimnazijos situaciją, kadangi metinio rezultato nuokrypis yra minimalus, o galutiniais rugpjūčio mėn. duomenimis jis gali kisti į teigiamą pusę. Žemesnis pirmojo pusmečio rezultatas (sunkesnė mokinių adaptaciją po vasaros atostogų, padidėjęs mokymosi krūvis pereinant į aukštesnes klases) įpareigoja dar labiau sutelkti dėmesį į individualią mokinio pažangą rugsėjo – lapkričio mėn.
Pradinių klasių mokinių pažangumas:
	Mokslo metai, lygmuo
	Aukštesnysis
	Pagrindinis
	Patenkinamas
	Slenkstinis
	Nepatenkina-mas

	2024-2025 
m. m. 
	16,4%
	38,43%
	33,81%
	8,19%
	0,00%

	2025-2026
 m. m. 
	15,84%
	34,86%
	33,80%
	11,97%
	0,00%

	Pokytis
	-0,56%
	-3,57%
	-0,01%
	+3,78%
	0,00%


Pastaba: 2025-2026 m. m. 10 mokinių, besimokančių pagal individualizuotą programą, vertinami įskaita.
Pateiktų duomenų analizė rodo, kad pradinių klasių mokinių pažangumas per pastaruosius dvejus mokslo metus mažėjo. Didžiausia problema – išaugęs mokinių skaičius žemiausiame (slenkstiniame) lygmenyje ir sumažėjęs skaičius aukštesniuose lygmenyse. Aukštesnįjį lygmenį pasiekiančių mokinių dalis mažėjo 0,56%. Pagrindinį lygmenį pasiekusių vaikų sumažėjo labiausiai – net 3,57%. Patenkinamas lygmuo išliko beveik identiškas (pokytis vos - 0,01%). Slenkstinį lygmenį pasiekusių mokinių dalis pastebimai išaugo – net 3,78%. Gera tendencija: nepatenkinamo lygmens mokinių nebuvo nei 2024-2025, nei 2025-2026  mokslo metais (0,00%).
Stebimos tokios pagrindinės įžvalgos:
1. Slenkstinis lygmuo yra ant ribos su nepatenkinamu. Tai, kad jame atsidūrė beveik 12% mokinių, rodo poreikį pagalbai: konsultacijoms, metodinėms priemonėms ir kt.
2. Būtina sutelkti dėmesį ir stiprinti pagrindiniu ir aukštesniuoju lygiu besimokančių  mokinių grupes (mokiniams skirti kūrybiškas užduotis, analizuoti mokinių klaidas, rengti mokinius – konsultantus ir kt.).
5-8 klasių mokinių pažangumas:
	Mokslo metai, lygmuo
	Aukštesny-sis
	Pagrindinis
	Patenkina-mas
	Slenksti-nis
	Nepatenkinamas

	2024-2025 m. m.
	4,96%
	18,6%
	39,67%
	36,36%
	0,41%

	2025-2026 m. m.
	4,28%
	20,23%
	39,29%
	33,85%
	0,38%

	Pokytis
	-0,68%
	+1,63%
	-0,38%
	-2,51%
	-0,03%


Pastaba: 2025-2026 m. m. 5 mokiniai, besimokantys pagal individualizuotą programą, vertinami įskaita.
Pateiktų duomenų analizė rodo slenkstinio lygio mažėjimą (-2,51%). Teigiamas pokytis: dalis mokinių, kurie anksčiau balansavo ties slenkstiniu lygiu, pakilo į aukštesnius lygmenis. Augo mokinių, besimokančių pagrindiniu lygiu, skaičius (+1,63%). Mokiniai iš patenkinamo ir slenkstinio lygių sėkmingai pasiekė standartus atitinkantį pagrindinį lygį. Nepaisant bendro teigiamo poslinkio pagrindiniame lygyje, progimnazijos gabiausiųjų grupė nežymiai sumažėjo (nuo 4,96% iki 4,28%). Tai signalizuoja apie poreikį stiprinti gabių mokinių motyvaciją ir užduočių diferencijavimą pamokose. Nepatenkinamas lygis išlieka minimalus. Šis rodiklis (0,38%) rodo, kad progimnazijoje visiškai nesimokančių ar ilgalaikių nepažangių mokinių skaičius yra gerai kontroliuojamas, taikomos tinkamos strategijos mokinių žinių spragoms likviduoti.
 Dar vienas momentas, signalizuojantis apie gabiausių mokinių grupės stiprinimą: 2025-2026 m. m. tik dešimtukais baigusių mokinių nebuvo. Tuo tarpu: 2024–2025 mokslo metus baigė tik dešimtukais 1 mokinys, 2023–2024 mokslo metais – 4 mokiniai. 
Buvo atlikta visų 5-8 klasių mokinių I pusmečio pažangumo analizė nuo 5 klasės pagal mokslo metus, kuri parodė, kad didžiosios dalies klasių pažanga išlieka stabili arba nežymiai mažėja, tačiau yra ir kitokia raida: ypač įvairiais pasiekimais pasižymėjo 8 kl. mokiniai.
8-ųjų klasių mokinių pažangumas nuo penktos iki aštuntos klasės:
	Mokslo metai
	Pažangumas
	

	
	a
	b
	c
	Viso:
	

	2022-2023 m. m. 
	100
	96,15
	100
	98,72
	

	2023-2024 m. m. 
	92,86
	84,62
	92
	89,83
	

	2024-2025 m. m. 
	96,15
	83,33
	86,36
	88,61
	

	2025-2026 m. m.
	88,46
	52,17
	92
	77,54
	

	Dviejų pastarųjų mokslo metų pokytis
	-7,69
	-31,16
	+5,64
	-11,07
	


8 klasių mokinių situacija: nuo padariusios pažangą klasės, gerosios praktikos pavyzdžio (8c), iki atitinkamai pabloginusių situaciją klasių (8a, 8b). Pažymėtina labai stipri pažangos kaita b klasėje būtent aštuntoje klasėje. Šis pavyzdys bei kitų 6-7 klasių statistinė analizė leidžia daryti išvadas, kad aktualiausiomis išlieka šios problemos:  mokymosi motyvacija, blogas pamokų lankymas, elgesio kaita.  
Sutelkus mokytojų, mokinių ir mokinių tėvų pastangas, pasirinkus teigiamą pokytį įtakojančias strategijas, 2025-2026 m. m. pagrindinio ugdymo programos I dalį baigė visi 74 aštuntųjų klasių mokiniai, o pradinio ugdymo programą - visi 70 ketvirtųjų klasių mokinių.
7. NMPP 4 klasės mokinių rezultatai:
	Dalykas 
	Progimnazijos testo rezultato vidurkis %
	Šalies vidurkis %

	

Skaitymas
	2024-2025
m. m.
	2025-2026
m. m.
	2024-2025 
m. m.
	2025-2026
m. m. 

	
	76,4
	63,9
	75,5
	67,2

	Matematika
	72
	67,9
	74,9
	68,6


4-os klasės mokinių lietuvių kalbos ir literatūros vidurkis 3,3% mažesnis už šalies vidurkį. Palyginimui: 2024-2025 m. m. rezultatas 0,9% buvo didesnis už šalies vidurkį. Galima teigti, kad lietuvių kalbos ir literatūros rezultatas  nežymiai sumažėjo.
 4-os klasės mokinių matematikos vidurkis 0,7% yra mažesnis už šalies vidurkį. Palyginimui: 2024-2025 m. m. matematikos vidurkis buvo 2,9% mažesnis už šalies vidurkį. Galima teigti, kad matematikos rezultatas gerėjo, t. y. 4-os klasės mokiniai matematikos srityje padarė individualią pažangą.
Detalūs NMPP rezultatai aptarti Pradinių klasių metodinėje grupėje, atkreipiant dėmesį į veiksnius, darančius didesnį poveikį mokinių pasiekimams. Akcentuojamas mokinių aukštesniųjų mąstymo gebėjimų stiprinimas, dažniau taikant problemines, tiriamąsias ir argumentavimo reikalaujančias užduotis. Pabrėžiamas įvairių vertinimo ir įsivertinimo būdų aktyvus panaudojimas, grįžtamasis ryšys (VIP knygelės „Mano žingsneliai“ pildymas), mokinių mokymosi lūkesčių aptarimas, klasės diskusijos apie sėkmę/nesėkmę lemiančias priežastis. Siekiant užtikrinti kokybišką ugdymą(si), vienas iš veiksnių -  užduočių diferencijavimas ir individualizavimas pagal mokinio gebėjimus. Tobulintinas pamokų organizavimas, efektyviau skaityme ir rašyme  naudojant informacines technologijas, STEAM ugdymo metodus, Eduka aplinką. Būtina matematikos pamokose daugiau dėmesio skirti sudėtingesnių uždavinių sprendimo strategijoms, geometrinių užduočių analizei ir praktiniam žinių taikymui, o lietuvių kalbos ir literatūros pamokose - kryptingai ugdyti skaitymo suvokimo gebėjimus: mokyti atsirinkti informaciją, interpretuoti tekstus, pagrįsti nuomonę ir analizuoti literatūrinius bei informacinius kalbos darinius.
Numatyti būdai rezultatų gerinimui: didesnis dėmesys aukštesniuosius ir pagrindinius gebėjimus turintiems mokiniams, diagnostinių matematikos testų organizavimas, pamokų organizavimas efektyviau naudojant informacines technologijas, STEAM ugdymo metodus. Mokiniams pasiūlyti naujausius mokymosi metodus, strategijas, siekti (įsi)vertinimo kriterijų aiškumo ir jų aptarimo su mokiniais pamokoje, užduočių diferencijavimo ir individualizavimo pagal mokinio gebėjimus, mokinių asmeninės pažangos pamatavimo pamokoje, nuolatinio mokinių pasiekimų stebėjimo, įvertinimo dažnumo, grįžimo prie neišmoktų ar nesuprastų dalykų, darbo EDUKA aplinkoje, aukštesniųjų gebėjimų mokinių skatinimo dalyvaujant konkursuose, olimpiadose. 
Progimnazija, siekdama pagerinti ir/ar išlaikyti esamus rezultatus, 4-os klasės mokiniams 2026-2027 m. m. skiria konsultacijas (2 savaitines konsultacines valandas kiekvienai ketvirtai klasei), kurių metu bus ypatingas dėmesys atkreiptas į matematikos ir lietuvių kalbos žinias, taip pat organizuojamas modulis STEAM (Technologijos, menai ir inžinerija, gamtos mokslai ir eksperimentai). Tikėtina, kad akademinės ir kūrybinės, patyriminės veiklos turės įtakos visų pradinio ugdymo dalykų akademiniams rezultatams. 
NMPP 8 klasės mokinių rezultatai:
	Dalykas
	Progimnazijos testo rezultato vidurkis %
	Šalies vidurkis %

	

Skaitymas
	2024-2025
m. m.
	2025-2026
m. m.
	2024-2025
m. m.
	2025-2026
m. m.

	
	68,1
	69,3
	66,2
	71,8

	Matematika
	47,9
	47,0
	58,9
	50,3



Pažymėtina, kad 8-os klasės mokinių skaitymo vidurkis 2,5% mažesnis už  šalies vidurkį. 2024-2025 m. m. mokinių skaitymo vidurkis buvo 1,9% didesnis už šalies vidurkį. Palyginus dviejų mokslo metų rezultatus, galima teigti, kad skaitymo srityje 8 kl. mokinių rezultatai prastėjo. Matematikos vidurkis yra 3,3% mažesnis už šalies vidurkį. 2024-2025 m. m. matematikos vidurkis buvo 11% mažesnis už šalies vidurkį. Palyginus dvejų pastarųjų mokslo metų rezultatus 8 kl. mokiniai matematikos srityje padarė individualią pažangą.
 Detalūs NMPP rezultatai buvo aptarti socialinių mokslų, lietuvių kalbos ir dorinio ugdymo bei tiksliųjų ir gamtos mokslų, informacinių technologijų mokytojų metodinėse grupėse, įvardintos tokių rezultatų priežastys: netolygus mokinio darbas, pamokų praleidinėjimas be pateisinamos priežasties, konsultacijų spragoms likviduoti nelankymas, DI įrankių naudojimas, ruošiant namų darbus.
Numatyti būdai rezultatų gerinimui: 8 klasės mokinių, mokinių tėvų, matematikos, lietuvių kalbos ir literatūros mokytojų susitikimas dėl žinių gerinimo strategijos aptarimo, mokinių asmeninės pažangos pamatavimas pamokoje, (įsi)vertinimo kriterijų aiškumas ir jų aptarimas su mokiniais pamokoje (segtuvo „Mano žingsniai“ pildymas), pamokos organizavimas atsižvelgiant į mokinių skirtybes, mokinių mokymosi motyvacijos ir nuolatinio darbo skatinimas, mokymosi pažangos palaikymas per visus mokslo metus.
Progimnazija 2026-2027 m. m. 8 klasės mokinių matematikos žinių rezultato gerinimui įgyvendins modulį STEAM (Matematika ne matematikoje). Taip pat bus skiriamos trumpalaikės matematikos ir lietuvių kalbos konsultacijos mokiniams (1 savaitinė konsultacinė valanda lietuvių kalbai, 1 savaitinė konsultacinė valanda matematikai). Tikėtina, kad numatytos priemonės turės teigiamos įtakos 8 kl. mokinių rezultatams.
Praktinių NMPP išbandymų pagal projektą „Galimybių mokykla“ rezultatai  aptarti Metodinėse grupėse, išplėstiniame Mokytojų tarybos posėdyje (2026-06-15). Susitarta dalyvauti kituose  išbandymuose, atkreipti dėmesį į mokinių gebėjimą taikyti žinias praktinėse situacijose bei tiriamųjų veiklų atlikimą.
2026 m. 4b klasės mokiniai dalyvavo tarptautiniame skaitymo gebėjimų tyrime PIRLS, o pirmųjų klasių mokiniai - Lietuvos Vaikų augimo stebėsenos tyrime.
8. 2025-2026 m. m. 5-7 klasių mokiniai per klasių valandėles atliko ilgalaikį Etnokultūros projektą, t. y. gilinosi į pasirinktą etnokultūros temą, rinko medžiagą, kūrė pristatymus ir ruošė įvairias veiklas. Šis Etnokultūros projektas mokiniams suteikė visapusiškos naudos kultūrinio identiteto ir vertybių srityje, lavėjo kūrybiškumas ir meninė saviraiška, skaitmeniniai įgūdžiai ir bendradarbiavimas. Nutarta tęsti projektą ir 2026-2027 m. m., gilinantis į liaudies amatų sritį.
9. 2025-2026 m. m. ugdymas vyko ir už progimnazijos ribų: 100% 3-8 klasių mokinių atliko veiklas Marijampolės regioniniame STEAM atviros prieigos centre (dalyvauta 44 edukaciniuose užsiėmimuose). Progimnazijos septintokai dalyvavo projekte „STEAM klasė 7: Virusas“, mokiniai tyrinėjo, sprendė realias problemas, gilindami žinias apie įvairias disciplinas: gamtos mokslus, technologijas, inžineriją, menus ir matematiką. Septintokai sėkmingai įgyvendino STEAM iššūkį ir gavo STEAM klasės ženklelį – simbolį, žymintį jų įgūdžių ir pasiekimų pažangą.
2025-2026 m. m. mokiniai žinias plėtojo įvairiuose edukaciniuose centruose Lietuvoje, muziejuose (Lietuvos nacionaliniame muziejuje, Lietuvos Didžiosios Kunigaikštystės valdovų rūmuose, Lietuvos aviacijos muziejuje, Kauno Tado Ivanausko zoologijos muziejuje, Marijampolės krašto ir Prezidento Kazio Griniaus muziejuje ir kt.), LR Prezidentūroje, LR Seime, Vilniaus televizijos bokšte, Mokslo ir inovacijų centre Kaune, parkuose, Kauno botanikos sode, Marijampolės dramos teatre, kino teatre „Spindulys“, Marijampolės sporto centre, bibliotekose ir kt.
10. Vienas iš 2025-2026 m. m. ugdymo plano uždavinių - įsivertinti progimnazijos STEAM strategiją pagal Europos mokyklų tinklo (European Schoolnet) projektą. Sudaryta darbo grupė, kuri parengė Marijampolės „Šaltinio“ progimnazijos STEAM ugdymo veiklų įgyvendinimo planą, pildė kontrolinį klausimyną  ir teikė įrodymus apie veiklas. 2025 m. spalio 29 dieną progimnazijos pradinių klasių mokytojų komanda dalyvavo respublikinėje konferencijoje „Geros pamokos receptai ir kūrybiškumo ugdymo strategijos pradinėse klasėse“ Marijampolės Meilės Lukšienės švietimo centre. Pranešimo tema - „Nuo idėjos iki praktikos: STEAM metodai ir gerosios patirties dalybos“. 2025 m. lapkričio 17-24 d. progimnazijoje buvo organizuota kūrybinė STEAM savaitė „Tyrinėju, atrandu“ 1-4 kl. mokiniams. 2025 m. lapkričio 28 d. 4 mokiniai ir  4 progimnazijos mokytojai dalyvavo respublikinėje bendrojo ugdymų mokyklų 1-4 klasių mokinių ir mokytojų konferencijoje „Tai įdomu" Vilkaviškio pradinėje mokykloje. Pranešimuose dominavo pasidalijimas gerąja praktika STEAM ugdyme. 2026 m. kovo 19 d. įvyko, jau tradicija progimnazijoje tapusi, respublikinė STEAM ugdymo krypties 1-8 klasių mokinių konferencija ”Tyrinėk – atrask - sužinok" (150 dalyvių, 31 pranešimas, 62 pranešėjai). Konferencija sujungė teorines gamtos mokslų, technologijų, inžinerijos, menų ir matematikos žinias su praktine, realia patirtimi. Renginio vertė itin didelė, kadangi puoselėjama STEAM mąstysena. Kovo mėnuo progimnazijoje buvo skirtas STREAM ugdymo idėjai. Atviros pamokos, pranešimai metodinėse grupėse patvirtino nuomonę, kad STREAM ugdymas tiesia kelius į sėkmę. Mokytojai, ypač STEAM mokytojų klubo nariai, įsitikinę, kad toks ugdymas yra vienas patikimiausių kelių į šiuolaikinio mokinio sėkmę. Jis ne tik suteikia mokiniui akademinių žinių, bet ir formuoja esminius ateities pasaulio įgūdžius. 
Per 2025–2026 m. m. 5-8 klasėse buvo įgyvendinami 4 moduliai: STEAM (Technologijos. Konstravimas); STEAM technologijos. Dizainas; STEAM (Biologija. Tyrinėjimai ir eksperimentai); STEAM (Matematika ne matematikoje). 2026 m. gegužės mėn. 5-8 klasių mokiniams buvo pateikta anketa tikslu – įvertinti STEAM modulio pamokų efektyvumą, programų tęstinumą ir mokinių įsitraukimą. Apklausa, kurioje dalyvavo 101 mokinys, parodė, kad STEAM moduliai  progimnazijoje turi gerą turinį, per pamokas į darbą įsitraukia net ir žemą motyvaciją turintys mokiniai, moduliai yra paklausūs.
11. Jau ketvirti metai progimnazijoje vykdomas projektas „CLILiG – Integruotas vokiečių kalbos ir dalyko mokymas(is) Lietuvoje“. Projekto tikslinė grupė – 7-8 kl. mokiniai. 2026 m. kovo 13, 14 d. 2 mokytojai dalyvavo metodinėje-praktinėje konferencijoje dalyko ir vokiečių kalbos mokytojams „CLILiG praktikoje: patirtys, metodai, mokinių pasiekimai, tikslingas kompetencijų ugdymas ir žvilgsnis į ateitį“. Įgyvendinat projektines veiklas kasmet dalyvaujama tarptautinėje mokinių CLILIG @Litauen konferencijoje, projekte „Tiriame, mokomės vokiečių kalbos ir dalijamės“, organizuojama vokiečių kalbos diena „Ö kaip vokiškai?“. 2026 m. vasario 23 d. dalyvauta Pilviškių „Santakos“ gimnazijoje organizuotoje respublikinėje konferencijoje „STREAM - iššūkis priimtas“. 2026 m. balandžio 23 d. vokiečių kalbos ir technologijų mokytojos Marijampolės Meilės Lukšienės švietimo centre organizavo kūrybines dirbtuves „STEAM laboratorija: kuriame, tiriame, pristatome – auf Deutsch“. Mokytojos  dalijosi idėjomis, kaip integruoti STEAM ir CLILIG metodus vokiečių kalbos bei technologijų veiklose.
2025 m. sausio - gegužės mėn. buvo vykdomas eTwinning projektas „Dideli darbai mažais žingsneliais“. Projekto tikslas – užtikrinti, kad mokiniai suprastų kaip yra svarbu būti geru žmogumi ir piliečiu; padėti mokiniams suprasti kokios yra jų pareigos ir teisės; imtis aktyvių vaidmenų, kurie ugdo ES vertybes, ugdo bendradarbiavimo įgūdžius ir kritinį mąstymą. Apibendrintos projekto veiklos įvertintos nacionaliniu ir Europos kokybės ženkleliais. Tai svarus įvertinimas, patvirtinantis, kad veiklos atitiko aukštus eTwinning kokybės standartus, o mokinių ir mokytojų pastangos buvo matomos ir vertinamos tarptautiniu lygmeniu.
12. 2026 m. vasario mėn. progimnazijoje atidaryta pirmoji Marijampolės mieste antreprenerystės ir verslumo ugdymo klasė, įsteigta bendradarbiaujant su ekonominio švietimo ir finansinio raštingumo organizacija „Lietuvos Junior Achievement“. Inovatyvioje erdvėje mokiniai mokėsi antreprenerystės pagrindų, finansinio raštingumo, mokomųjų mokinių bendrovių kūrimo pradmenų. Įvyko ne tik fizinis patalpos atnaujinimas, bet ir paskata, atvirumas šiuolaikiniams ugdymo turinio pokyčiams. 2025 m. lapkričio 6-7 d. 4 mokytojai dalyvavo mokymuose  „Finansinio raštingumo ir verslumo ugdymo programa priešmokyklinio ir bendrojo ugdymo 1-8 klasėms“. 2026 m. vasario mėn. 18, 19 d. 3 mokytojai dalyvavo LJA konferencijoje „Efektas 2026“ Kaune. Tarp įvairių finansinio raštingumo veiklų („Pyragų diena“, susitikimas su buvusiu mokiniu-gimnazistu) 2026 m. balandžio 29 d. organizuotas integruotas renginys, finansinio raštingumo ir verslumo pamoka „Liaudies lobiai: vertė, kurią kuriame“, kurioje, pasak Agentų šeimos labdaros fondo direktorės Žanetos Grašienės, buvo kūrybiškai puoselėjamos finansinio raštingumo idėjos. Galima teigti, kad progimnazija skyrė pakankamą dėmesį atnaujintų bendrųjų ugdymo programų nuostatai: finansinis raštingumas – vienas  svarbiausių XXI amžiaus žmogaus įgūdžių.
13. Per mokslo metus dalyvauta Marijampolės savivaldybės sakralinės ir chorų muzikos festivalyje „Vaikystės spalvos 2026“, koncerte-festivalyje „KOTITA IR DRAUGAI‘‘, „Žiemos šėlsmas su KOTITA‘‘, Marijampolės cukriniame festivalyje 2026 „Saldžiai. Grynai. Prezidento mieste“, akcijoje „Visa Lietuva šoka“, festivalyje „Šokių jūra“. Kūrybiniai  darbai pateikti Derliaus šventei „Sūduvos kraitė 2025“, savivaldybės „Moliūgų alėjai“, miesto akcijai „Kurkime kalėdinių eglučių parką – Marijampolė šviečia Kalėdomis!“. Sudalyvauta tarptautinėje konferencijoje „Meno įkvĖpti ar/ir įkvėptI?“ Marijampolės Sūduvos gimnazijoje, Teatrų festivalyje „Mažieji obuoliukai – 2026“ Marijampolės „Ryto“ progimnazijoje ir kt. Mokiniai ir mokytojai bendravo su  Marijampolės miesto meru Povilu Isoda, gamtininku Selemonu Paltanavičiumi, aktoriumi Juozu Gaižausku, rašytoju Tomu Dirgėla ir kitais žymiais žmonėmis.
14. Neformalusis vaikų švietimas buvo organizuojamas atsižvelgiant į mokinių poreikius, progimnazijos galimybes bei susiklosčiusias tradicijas. Buvo siekiama, kad kiekvienas mokinys pasirinktų bent vieną neformaliojo vaikų švietimo programą. Neformaliajam mokinių švietimui 2025 - 2026 m. m. buvo skirtos 37 val. Veikė 19 būrelių, Savanorių klubas, Šeimų klubas, Mokinių taryba.  Įgyvendinta tęstinis dalyvaujamojo biudžeto projektas (1500 Eur). Neformaliojo švietimo veiklas papildė Marijampolės moksleivių kūrybos centro, mokyklos LISPA, Bricks4Kidz kūrybingumo centro užsiėmimai, Sporto centro šachmatų būrelis. Neformaliojo ugdymo dalyvių dalis: 2025-2026 m. m. – 71,9% (2024–2025 m. m. – 76,26, 2023–2024 m. m. – 68,50 %). 
Neformaliojo vaikų švietimo turinys buvo orientuotas į asmenybės saviraišką, praktinių įgūdžių lavinimą bei kompetencijų didinimą: kultūriniai/tautiniai, moksliniai ir sportiniai renginiai, karjeros ugdymas, bendruomeniškumo ugdymas („Šeimų šventė“), empatijos ugdymas (dalyvavimas Maisto banko  akcijose, akcija „Padėkime beglobiams gyvūnams“).
 Programų paklausa ir mokinių poreikiai tiriami kasmet, gegužės mėn. pabaigoje ir birželio mėn. 1-2 sav. Neformaliojo vaikų švietimo kryptys 2026-2027 m. m.: meninė, integruota mokslinė, technologinė, sveikatingumo, IT ir finansinio raštingumo. Papildomai pageidaujama tinklinio, badmintono būrelio 8 klasėse, futbolo būrelio pradinėse klasėse, dailės, robotikos, informatikos būrelių 5-8 klasėse.
15. 2025-2026 m. m. pastebimi mokinių pasiekimai formaliajame ir neformaliajame švietime:
[image: ]
2025–2026 m. m. pasiektas prizinių vietų skaičius šalies ir savivaldybės lygmens konkursuose, olimpiadose  (35) išlieka identiškas praėjusių mokslo metų rezultatui (35). Galima teigti, kad progimnazijos pasiekimai stabilizavosi ties 35 laimėjimų riba. Tai rodo nusistovėjusią mokinių rengimo, gabių vaikų įvairiose srityse skatinimo tvarką progimnazijoje.
Mokiniai taip pat noriai dalyvavo, tikrinosi žinias ir pasiekė laimėjimų Kengūros, Kings, Olympis konkursuose.
16. Kryptingai buvo ugdomos progimnazijos bendruomenės narių kompetencijos, sudarytos sąlygos dalyvauti kvalifikacijos kėlimo renginiuose, dalintis patirtimi su savivaldybės, šalies pedagogais bei verslo atstovais. Progimnazijos direktorė dalyvavo ir dalijosi patirtimi Lietuvos vadovų klubo Švietimas#1 susitikimuose-mokymuose įvairiuose Lietuvos miestuose. Šio klubo svarba progimnazijai ir jos vadovui yra didelė, nes klubas sujungia tradicinį švietimo valdymą su modernia verslo bei startuolių vadybos praktika. Progimnazijos vadovų komanda dalyvavo Lietuvos progimnazijų asociacijos (LPA), kuri atstovauja specifinius progimnazijų ir pagrindinių mokyklų poreikius, veikloje. Nuo 2026 m. progimnazijos direktorė išrinkta ir dalyvauja LPA taryboje.
Vyko bendradarbiavimas unikaliame partnerystės tinkle su Lietuvos „Šaltinio,-ių“ vardą turinčiomis mokyklomis: Alytaus, Marijampolės, Panevėžio, Raseinių ir Tauragės progimnazijomis. 2025 m. rugsėjo 24 d. atstovauta Sporto šventėje Tauragėje, 2025 m. lapkričio 21 d. dalyvauta Alytaus Šaltinių progimnazijos jubiliejiniame renginyje, 2026 m. kovo 5 d. - respublikiniame oratorių anglų kalba konkurse Tauragėje. 2026 m. balandžio 16 d. 2 progimnazijos pedagogai skaitė pranešimą konferencijoje „Tėvai ir mokykla – partneriai vaiko kelyje“ Alytuje, 2026 m. gegužės 19 d. dalyvauta Lietuvos bendrojo ugdymo mokyklų, turinčių „Šaltinio/ių“ vardą, mokinių futbolo turnyre Raseiniuose „Šaltinėlio“ taurei laimėti (laimėta 2-oji vieta). 2026 m. birželio 19 d. organizuotas susitikimas su Tauragės „Šaltinio“ progimnazijos kolektyvu, pažintis su Marijampole.
2025 m. spalio 7 d. STEAM mokytojų klubo grupė vyko į Kazlų Rūdos Kazio Griniaus gimnazijos Prano Dovydaičio progimnazijos skyrių. 2025 m. sausio 22 d. progimnazijoje buvo organizuota TŪM stažuotė Vilkaviškio pradinės mokyklos mokytojams, pasidalinta gerąja darbo patirtimi STEAM ir lyderystės srityse. 2026 m. balandžio 9 d. organizuota stažuotė „Vadyba ir pasidalytoji lyderystė“ Zarasų rajono dalyvaujančių TŪM projekte mokyklų pedagoginiams darbuotojams. 2026 m. kovo 3 d. progimnazijos veiklos ir erdvės buvo pristatytos Švietimo vadovų (ALFA) klubo nariams. 2026 m. kovo 12-13 d. progimnazijos administracijos ir mokytojų atstovai (4 dalyviai) dalyvavo LPA konferencijoje „Lyderystė, kurianti viltį: švietimo bendruomenės stiprinimas ir pokyčių kūrimas mokykloje“ Tauragėje. 
2025 m. lapkričio 13 d. organizuota apskritojo stalo diskusija „Ugdymas bendradarbiaujant“ su Marijampolės vaikų lopšelio-darželio administracija ir skyrių „Ąžuoliukas“, „Nykštukas“ ir „Vaivorykštė“ priešmokyklinio ugdymo mokytojais. 2026 m. gegužės 4 d. įvyko susitikimas su Marijampolės Sūduvos gimnazijos administracijos ir specialistų komanda „Mokinių ugdymas bendradarbiaujant švietimo įstaigoms“.
Progimnazija dalyvavo Vaiko individualios pažangos (VIP) asocijuotų mokyklų tinklo veikloje: kiekvieną mėnesį dalijosi patirtimi virtualiuose susitikimuose, 2026 m. vasario 17 d. administracijos ir 2 mokytojų grupė dalyvavo kasmetiniame VIP mokyklų tinklo forume „Mokytojų profesinis augimas vaiko pažangai” Šiaulių Salduvės progimnazijoje.
Vyko gerosios patirties „kolega kolegai“ sklaida: parodytos 27 atviros pamokos.  Pedagogai ne tik vedė atviras pamokas, bet stebėjo kolegų darbą, analizavo ugdymo praktiką, dalijosi gerąja patirtimi bei teikė kolegialų grįžtamąjį ryšį, siekdami ugdymo proceso veiksmingumo ir profesinio tobulėjimo.
17. [bookmark: _Hlk175574864]Įgyvendintos visos projekto „Tūkstantmečio mokyklų programa II“ (TŪM) veiklos (įsigyta baldų ir mokymo priemonių, pastatyta ir įrengta lauko klasė, suremontuotos ir įrengtos mokomosios/lyderystės erdvės, dalyvauta stažuotėse, ugdymo programose, mokymuose). Progimnazijos bendruomenės nariai dalyvavo ilgalaikiuose lyderystės  ugdymo srities mokymuose „Kūrybinio mąstymo dirbtuvės“. Rezultatas: sukurtas „Patirčių bankas“ ir suburta komanda,  kuri  geba matyti situacijas iš naujų perspektyvų ir  ieško nestandartinių sprendimo kelių.
Per 2025-2026 m. m. buvo tęsiamas VDM ir ES Tvarios plėtros projektų įgyvendinimas.
18. 2025 – 2026 m. m. parengti dokumentai: Marijampolės „Šaltinio’’ progimnazijos STEAM ugdymo veiklų įgyvendinimo planas, patvirtintas Marijampolės „Šaltinio“ progimnazijos direktoriaus 2026 m. kovo 9 d. įsakymu Nr. V-41 (1.3.E), Marijampolės „Šaltinio“ progimnazijos sensorinio kambario naudojimo tvarka, patvirtinta Marijampolės „Šaltinio“ progimnazijos direktoriaus 2026 m. kovo 16 d. įsakymu Nr. V-46 (1.3.E), Marijampolės „Šaltinio“ progimnazijos komunikacijos ir įvaizdžio stiprinimo planas, patvirtintas Marijampolės „Šaltinio“ progimnazijos direktoriaus 2026 m. birželio 2 d. įsakymu Nr. V-129 (1.3.E). 2025-2026 m. m. atnaujinta: Marijampolės „Šaltinio“ progimnazijos pailgintos dienos grupės paslaugos teikimo tvarkos  aprašas, patvirtintas Marijampolės „Šaltinio“ progimnazijos direktoriaus 2025 m. spalio 28 d. įsakymu Nr. V-222 (1.3.E).
19. 2025 m. pradėta, o 2026 m. tęsiama prevencinė programa „Esame saugūs“, socialinės pedagogės organizavo 30 užsiėmimų 3, 5 kl. mokiniams. 
2025 m. spalio mėn. atliktas „1, 5 kl. ir naujai atvykusių mokinių adaptacijos“ tyrimas, tyrimo rezultatai pristatyti klasių auklėtojams bei 2025 m. spalio 28 d. visuotiniame tėvų susirinkime. 2025 m. pabaigoje atliktas progimnazijos mikroklimato tyrimas, kuriame dalyvavo 2-4, 6-8 kl. mokiniai. Tyrimo rezultatai aptarti Mokytojų tarybos posėdyje (2026-02-05).
Progimnazijos psichologė parengė ir įgyvendino projektą „O kas viduje?“, skirtą mokinių emocinei savijautai stiprinti, klasei kaip komandai telkti.  Parengtas ir įgyvendintas tęstinis projektas  „Suprask ir atrask“ (smurto, patyčių prevencija). Parengtas tęstinis projektas „O kas viduje?“, skirtas mokinių emocinei savijautai stiprinti, gautas jam finansavimas (1950 Eur).  
Progimnazijos mokytojų parengtas ir įgyvendintas tęstinis projektas „Kartu į sėkmę“, projektas suteikia žinių ir naujų įrankių saviugdai Šeimų klubą lankantiems tėvams ir jų vaikams.
Progimnazijos socialinių pedagogių parengtas prevencinis projektas „Saugios aplinkos kūrimas: nuo savęs pažinimo iki komandos“. Gautas finansavimas 392 Eur.
	20. Progimnazijos veiklos įsivertinimas. 2025-2026 m. m. pasirinkta tirti rodiklį 2.2.2. – Ugdymo turinio diferencijavimas, individualizavimas, suasmeninimas. Įsivertinimo išvados: progimnazijos veikla pagal rodiklio 2.2.2. – ugdymo turinio diferencijavimas, individualizavimas, suasmeninimas aspektus yra pakankamai kryptinga, tačiau tobulintina.
Stipriosios pusės (4 lygis) yra diferencijavimo, individualizavimo, personalizavimo planavimas ugdymo procese; mokymosi aplinkų ir kontekstų įvairovė, ypač STEAM kryptis; pagalba mokiniui. 
Tobulintinos pusės (3 lygis): 5-8 klasių koncentre, sąsajos su mokinio patirtimi ir interesais, galimybė rinktis užduoties atlikimo formą ir būdą. Komunikacija su tėvais dėl diferencijavimo ir individualizavimo pamokoje, galimybės pasirinkti mokymosi būdus ir formas.
Atsižvelgiant  į Marijampolės „Šaltinio“ progimnazijos strateginius tikslus, veiklos teminio išorinio vertinimo ataskaitą, Nacionalinių mokinių pasiekimų patikrinimų rezultatus, veiklos kokybės įsivertinimo rekomendacijas, ugdymosi poreikių tyrimo rezultatus, nustatyti šie 2026–2027 m. m. prioritetai – asmeninė kiekvieno mokinio pažanga, išskirtinis dėmesys pagrindinio ir aukštesnio lygio pasiekimų mokiniams, STEAM strategijos įgyvendinimas, progimnazijos komunikacijos ir įvaizdžio stiprinimas, neformaliojo vaikų švietimo programų, veiklų, paslaugų dermė ir kokybė.




III SKYRIUS
UGDYMO PROCESO ORGANIZAVIMAS

PIRMASIS SKIRSNIS 
MOKSLO METŲ TRUKMĖ IR STRUKTŪRA

21. Ugdymo organizavimas 1-8 klasėse:
	
	1-4 klasės
	5-8 klasės

	Mokslo metai, ugdymo procesas prasideda
	2026 m. rugsėjo 1 d. (antradienis)

	Pusmečių trukmė
	1-asis pusmetis
2026-09-01– 2027-01-31
2-asis pusmetis
2027-02-01– 2027-06-09
	1-asis pusmetis
2026-09-01– 2027-01-31
2-asis pusmetis
2027-02-01– 2027-06-16

	Rudens atostogos
	2026-11-02–2026-11-08

	Žiemos (Kalėdų) atostogos
	             2026-12-21–2027-01-03

	Žiemos atostogos
	             2027-02-15 – 2027-02-21

	Pavasario (Velykų) atostogos
	                      2027-03-22–2027-03-29 

	
	

	Vasaros atostogos
	2027-06-10 – 2027-08-31
	2027-06-17– 2027-08-31

	Ugdymo procesas baigiasi
	2027 m. birželio 9 d.
	2027 m. birželio 16 d.

	Mokslo metai baigiasi
	2027 m. rugpjūčio 31 d.

	Ugdymo proceso trukmė
	175 ugdymo dienos (35 savaitės)
	180 ugdymo dienų
(36 savaitės)



22. Ugdymo proceso organizavimo kalendorius (kultūrinei, projektinei veiklai per mokslo metus skiriama 5 mokymosi dienos):
	Data 
	Projekto pavadinimas
	1-4
	5-8

	Rugsėjo 1 d.
	Mokslo ir žinių diena
	+
	+

	Gruodžio 18 d.
	Tautinio paveldo tradicijų puoselėjimo diena
	+
	+

	Gegužės 28 d. 
	Sveikos gyvensenos šventė
	+
	+

	Birželio 7 d.
	Mokslo metų užbaigimo šventė 1-3 kl.
	+
	-

	Birželio 8 d.
	Mokslo metų užbaigimo šventė 4 kl.
	+
	-

	Birželio 9 d.
	„Pažinkime Lietuvą“
	+
	-

	Birželio 15, 16 d.
	„Pažinkime Lietuvą ir pasaulį“ 
	-
	+

	Birželio 14 d.
	5-7 kl. ilgalaikių projektų pristatymo diena
	-
	+



23. [bookmark: _Hlk175050394] Pamokų, pertraukų, mokinių maitinimo laikas:
	Pamoka
	Pamokos laikas
1 kl.
	Pertraukos trukmė (min.)
	Pamokos laikas
2-8 kl.
	Pertraukos trukmė (min.)

	1
	8.00–8.35
	20
	8.00 – 8.45
	10

	2
	8.55-9.30
	20
	8.55 – 9.40
	10 (programos ,,Pienas vaikams”, ,,Vaisiai mokykloms”)

	3
	9.50-10.25
	30 (valgo 1 kl. mokiniai)
	9.50 – 10.35  
	20 (valgo 2-3 kl. mokiniai)


	4
	10.55-11.30
	40
	10.55 – 11.40
	30 (valgo 4-8 kl. mokiniai)


	5
	12.10-12.45
	(valgo 1 kl. mokiniai)
	12.10 – 12.55
	10 (valgo 2-8 kl. mokiniai)

	6
	
	
	13.05 – 13.50
	10

	7
	
	
	14.00 – 14.45
	10

	8
	
	
	14.55 – 15.40
	



24. Maksimalus pamokų skaičius per dieną: 1 klasių mokiniams – 5 pamokos, 2–4 klasių mokiniams – 6 pamokos, 5–8 klasių mokiniams – 7 pamokos.
25. Pamokos vyksta pagal pamokų tvarkaraštį, kuris skelbiamas elektroniniame dienyne TAMO ir progimnazijos skelbimų lentoje.
26. Per mokslo metus atsižvelgiant į ugdymo procesui keliamus uždavinius, dėl mokytojų ligos ar kitų svarbių priežasčių galimi pamokų tvarkaraščio pakeitimai/pertvarkymai, kurie skelbiami elektroniniame dienyne TAMO.
27. Mokymosi veiksmingumui didinti pamokų tvarkaraštyje numatoma ne tik pavienės, bet ir dvi iš eilės viena po kitos to paties dalyko organizuojamas pamokas. Nepertraukiamo mokymosi laikas nustatomas vadovaujantis Higienos norma. 
ANTRASIS SKIRSNIS
PROGIMNAZIJOS UGDYMO PLANAS

28. Progimnazija vykdomoms ugdymo programoms įgyvendinti parengė progimnazijos ugdymo planą vieneriems mokslo metams. 
29. Ugdymo plano projektą rengė darbo grupė, sudaryta direktoriaus 2026 m. gegužės 6 d. įsakymu Nr. V-103 (1.3.E) „Dėl 2026-2027 mokslo metų ugdymo plano rengimo darbo grupės sudarymo“.
30. Ugdymo plano projektui pritarta 2026 m. birželio 15 d. Mokytojų tarybos posėdyje, posėdžio protokolas PR-34 (1.15.E). Ugdymo plano projektas suderintas 2026 m. birželio 18 d. Progimnazijos tarybos posėdyje, posėdžio protokolas PR-37 (1.15.E).
31. Rengdama progimnazijos ugdymo planą progimnazija vadovavosi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m.  balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo, mokslo ir sporto ministro 2022 m. sausio 4 d. įsakymu Nr. V-4 „Dėl Bendrųjų iš valstybės ar savivaldybių  biudžetų finansuojamų neformaliojo švietimo programų kriterijų aprašo patvirtinimo“, Marijampolės „Šaltinio“ progimnazijos veiklos teminio išorinio vertinimo ataskaita 2023 m., Marijampolės „Šaltinio“ progimnazijos 2024-2026 metų strateginiu planu, patvirtintu 2023 m. gruodžio 1 d. Nr. BD-251 (1.8.E), Marijampolės „Šaltinio“ progimnazijos mokinių mokymosi pasiekimų vertinimo ir vertinimo rezultatų panaudojimo tvarka, patvirtinta 2024 m. rugsėjo 5 d. direktoriaus įsakymu Nr. V-161 (1.3.E) ir kitais bendrąjį ugdymą reglamentuojančiais teisės aktais.                                                                                                                
32. Progimnazijos ugdymo plane numatomas ugdymo proceso organizavimas 2026–2027 mokslo metais pagal Pradinio ir pagrindinio ugdymo bendrąsias programas, patvirtintas Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“.
33. Progimnazija organizuoja daugiau pamokų, nei nustatytas minimalus pamokų skaičius Bendruosiuose ugdymo planuose, nepažeisdama Higienos normos reikalavimų, progimnazijos ugdymo plano kontaktinių valandų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, nustatytų klasės kontaktinių valandų skaičiaus per mokslo metus. 

TREČIASIS SKIRSNIS
UGDYMO PROGRAMŲ ĮGYVENDINIMO ORGANIZAVIMAS

34. Progimnazija užtikrina, kad per mokslo metus ugdymo procese būtų organizuojamas Bendruosiuose ugdymo planuose nustatytas pamokų skaičius.
35. Reguliuodama mokinių mokymosi krūvius, progimnazija užtikrina, kad:
35.1. direktoriaus pavaduotojas ugdymui pagal kuruojamas klases planuoja ir stebėti, kaip paskirstomas mokinių mokymosi krūvis progimnazijoje, namuose ir atsiskaitomųjų darbų dažnumą;
35.2. namų darbų užduotys skiriamos tikslingai, įtvirtinti pamokoje ugdytus gebėjimus ir pagal galimybes diferencijuojamos atliepiant įvarius mokinių mokymosi poreikius. Siekiant užtikrinti mokinių darbo ir poilsio režimą, mokytojas įvertina skiriamų užduočių kiekį ir laiką joms atlikti visų mokomųjų dalykų kontekste. Rekomenduojama, kad vidutinis laikas visų dalykų namų darbams atlikti pradinėse klasėse neviršytų 40 min. per dieną, įskaitant skaitymo įgūdžių ugdymą, pagrindinio ugdymo pirmame koncentre – 60 min. Siekiama mažinti mokinių laiką, praleistą prie ekranų: atliekant namų užduotis mokytojas įsivertina būtinybę užduotis skirti elektroninėse aplinkose. Atsižvelgiant į individualius mokinių poreikius namų darbams skirtas laikas gali didėti, bet ne daugiau nei 20 procentų nurodyto laiko;
35.3. mokytojas, pagalbos mokiniui specialistas mokiniams reguliariai teikia grįžtamąjį ryšį, padedantį mokiniui pašalinti mokymosi spragas ir suprasti, kaip efektyviai valdyti savo mokymosi procesą;
35.4. skiriami ne daugiau kaip 3 atsiskaitomieji darbai per savaitę, ne daugiau kaip vienas per dieną, skirti pažymiu įvertinti mokinių pasiekimus, darbai negali būti atliekami iš karto po ligos, atostogų, po šventinių dienų. Klasei skirtų atsiskaitomųjų darbų intensyvumas per dieną ir savaitę planuojamas dienyne TAMO,  skiriamas vienos savaitės laikotarpis darbams pasirengti; Atsiskaitomųjų darbų užduotys ir įvertinimai ne vėliau kaip po savaitės grąžinami mokiniams, kilus klausimų mokiniams ir jų tėvams (globėjams, rūpintojams), jei jie to pageidauja, sudaromos sąlygos išsamiai susipažinti su individualaus darbo stiprybėmis ir trūkumais; 
36. Nuo dalyko (dalykų) dalies pamokų mokiniai gali būti atleidžiami, jeigu:
36.1. mokosi arba yra baigę formalųjį švietimą papildančio ugdymo ar neformaliojo vaikų švietimo programą (muzikos, dailės, menų, sporto ir kitas), kurios turinys yra artimas ar tapatus dalyko, kurio mokosi, bendrajai programai;
36.2. lanko aukšto sportinio meistriškumo pratybas ne rečiau kaip 3 kartus per savaitę ir yra sporto šakos rinktinės nariai ar Lietuvos, Europos, pasaulio čempionatų, olimpinių, paralimpinių žaidynių ar kitų aukšto sportinio meistriškumo sporto varžybų dalyviai; 
36.3. mokinys yra nacionalinių ar tarptautinių dalykinių olimpiadų, konkursų einamaisiais mokslo metais prizinių vietų laimėtojas. 
36.4. Mokinio iki 14 metų tėvai (globėjai), mokinys, nuo 14 iki 18 metų turėdamas tėvų (rūpintojų) rašytinį sutikimą, progimnazijos vadovui iki spalio 1 d. pateikia: 
36.4.1. prašymą atleisti nuo dalyko (dalykų) dalies pamokų;
36.4.2. tėvų (rūpintojų) rašytinį sutikimą, jei mokinys yra nuo 14 iki 18 metų; 
36.4.3. neformaliojo vaikų švietimo programą ar formalųjį švietimą papildančio ugdymo programą arba nuorodą į jas, kai mokinys mokosi arba yra baigęs neformaliojo vaikų švietimo programą ar formalųjį švietimą papildančio ugdymo programą;
36.4.4. sporto pratybų organizatoriaus išduotą pažymą, kurioje nurodomas mokinio sporto pratybų dažnumas per savaitę, informacija apie Bendrųjų ugdymo planų 37.2 papunktyje nurodytą mokinio sportinio meistriškumo lygį ir dalyvavimą varžybose, kai mokinys lanko aukšto sportinio meistriškumo pratybas; 
36.5. įrodymą, kad mokinys yra nacionalinių ar tarptautinių dalykinių olimpiadų, konkursų einamaisiais mokslo metais prizinių vietų laimėtojas, kai atleidimą nuo dalyko (dalykų) dalies pamokų grindžia šia aplinkybe. 
37. Dalyko, nuo kurio pamokų prašoma atleisti, mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį, ar sporto pratybos atitinka fizinio ugdymo pamokose ugdomas kompetencijas ir mokinys yra sporto šakos rinktinės narys ar Lietuvos, Europos, pasaulio čempionatų, olimpinių, paralimpinių žaidynių ar kitų aukšto sportinio meistriškumo sporto varžybų dalyvis, ar mokinys yra nacionalinių ar tarptautinių dalykinių olimpiadų, konkursų einamaisiais mokslo metais prizinių vietų laimėtojas, progimnazijos vadovo įsakymu mokinys atleidžiamas nuo dalyko dalies pamokų lankymo, numatant mokinio atsiskaitymus ir pasiekimų vertinimo būdus. 
38. Progimnazija, gavusi neformaliojo ugdymo įstaigos raštą, gali priimti sprendimą dėl menų, fizinio ugdymo ar kitų dalykų vertinimų, gautų mokantis pagal formalųjį švietimą papildančio ugdymo programas, įskaitymo ir konvertavimo į atitinkamo dalyko pažymius pagal dešimtbalę vertinimo skalę ar pasiekimų lygį (pradinio ugdymo procese). 
39. Mokiniui pageidaujant, jeigu jis yra einamųjų metų nacionalinių ar tarptautinių dalykinių olimpiadų, konkursų prizininkas, jis gali būti atleistas nuo dalyko dalies pamokų lankymo. Mokiniui pateikus prašymą progimnazijos vadovui, progimnazijos vadovo įsakymu mokinys yra atleidžiamas nuo dalyko dalies pamokų lankymo, numatant mokinio atsiskaitymą. Mokinys neatleidžiamas nuo to dalyko, kurio mokinys laikys nacionalinį mokinių pasiekimų patikrinimą.
40. Progimnazija gali priimti sprendimus dėl ugdymo laiko įskaitymo mokiniui, kai jis atstovauja progimnazijai varžybose, konkursuose, dalykinėse olimpiadose per atostogas, savaitgalio ar švenčių dienomis. Tos dienos įskaitomos į mokinio ugdymosi dienų skaičių. Mokinio prašymu jo poilsio dienos gali būti nukeliamos į artimiausias darbo dienas. Progimnazija taip pat gali suteikti laisvą nuo pamokų laiką pasiruošti dalyvauti ir dalyvaujant šalies ir tarptautinėse dalykinėse olimpiadose, varžybose. Šis laikas yra įskaitomas į mokinio ugdymosi dienų skaičių. 
41. Mokinys, atleistas nuo dalyko dalies pamokų lankymo, jų metu gali užsiimti kita ugdomąja veikla ar mokytis savarankiškai arba pagal individualų ugdymo planą dalyvauti kitose pamokose / veiklose. Jeigu šios pamokos pagal pamokų tvarkaraštį yra pirmosios ar paskutinės, mokinys progimnazijos sprendimu į progimnaziją gali atvykti vėliau arba išvykti anksčiau. Apie tai progimnazija informuoja mokinio tėvus (globėjus, rūpintojus).
42. Pastebėjus, kad sumažėjo mokinio motyvacija ir (ar) mokymosi rezultatai, diagnozavus mokymosi spragas, praleidus pamokas dėl įvairių aplinkybių, nustačius išskirtinius mokinio gebėjimus ar mokiniui pageidaujant, progimnazijoje teikiama mokymosi pagalba, vadovaujantis Marijampolės „Šaltinio“ progimnazijos pagalbos mokiniui teikimo tvarkos aprašu, patvirtintu progimnazijos direktoriaus 2023 m. balandžio 7 d. įsakymu Nr. V-63 (1.3.E).  
43. Mokiniams pagal poreikį teikiamos įvairios trukmės ir dažnumo grupinės ir individualios konsultacijos. Konsultacijas veda ne tik klasę mokantis mokytojas, bet ir kiti atitinkamo dalyko mokytojai. Progimnazija organizuoja mokymosi pagalbą namų darbų užduotims atlikti, tokiu atveju įtraukiami vyresnių klasių mokiniai. Tokia veikla įskaitoma kaip  socialinė–pilietinė veikla. 
44. Progimnazija sudaro individualų ugdymo planą (Priedas Nr. 1), kuriame numatomi mokymosi turinio ir metodų pritaikymai pagal mokinio mokymosi poreikius ir būdai mokymosi pažangai stebėti. Individualus ugdymo planas sudaromas mokiniui, kuris:
44.1. atvykęs arba grįžęs iš užsienio; 
44.2.mokomas namuose pagal gydytojų konsultacinės komisijos rekomendacijas; 
44.3. turi specialiųjų ugdymosi poreikių;
44.4. turi išskirtinių gabumų, siekia aukštų mokymosi pasiekimų.
45. Siekiant užtikrinti daugiau pasirinkimo galimybių mokiniams, klasės dalijamos į laikinai sudarytas mokinių grupes diferencijuotai mokytis anglų kalbos. Minimalus mokinių skaičių laikinojoje grupėje ne mažiau kaip 11 mokinių, o maksimalus mokinių skaičius laikinojoje grupėje ne didesnis nei teisės aktais nustatytas didžiausias mokinių skaičius klasėje. Mokiniai neskirstomi į laikinąsias grupes pagal pasiekimus siekiant mokyti to paties pasiekimų lygio. Laikinosios grupės  sudaromos: 
45.1. doriniam ugdymui, jeigu tos pačios klasės mokiniai renkasi tikybą arba etiką; 
45.2. informatikos, technologijų dalykams mokyti, gamtos mokslų tiriamiesiems darbams atlikti, atsižvelgiant į darbo vietų kabinetuose, laboratorijose skaičių, kurį nustato Higienos norma;  
45.3. užsienio kalboms mokyti, jei klasėje mokosi ne mažiau kaip 20 mokinių pagal pradinio ugdymo programą, ne mažiau kaip 21 mokinys – pagal pagrindinio ugdymo programą.
46. Bendruosiuose ugdymo planuose nustatytos mokinių mokymosi poreikiams tenkinti ir mokymosi pagalbai teikti papildomos pamokos skiriamos: 
46.1. anglų kalbos ugdymo turiniui įgyvendinti;
46.2. laikinosioms grupėms sudaryti;
46.3. gamtos mokslų, technologijų, inžinerijos, informatikos, matematikos integruotoms, praktinėms ir kūrybiškoms veikloms (angl. Science, Technology, Engineering, Art (creative activities), Mathematics) (toliau – STEAM).
47. Ugdymo turiniui aktualizuoti ir mokymosi motyvacijai didinti numatomas laikas (du kartus per pusmetį), kai ugdymas organizuojamas ne progimnazijos aplinkoje. Planuojant ir organizuojant ugdymą ne progimnazijos aplinkoje vadovaujamasi Marijampolės „Šaltinio” progimnazijos mokinių ugdymo ne progimnazijos aplinkoje organizavimo tvarka, patvirtinta 2024 m. spalio 15 d. įsakymu Nr. V-182 „Dėl Marijampolės „Šaltinio” progimnazijos mokinių ugdymo ne progimnazijos aplinkoje organizavimo tvarkos patvirtinimo”.





KETVIRTASIS SKIRSNIS
MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS NACIONALINIUOSE MOKINIŲ PASIEKIMŲ PATIKRINIMUOSE

48. Mokiniui, įgijusiam pradinį išsilavinimą ir nepasiekusiam patenkinamo pasiekimų lygio dalyvaujant  nacionaliniuose mokinių pasiekimų patikrinimuose, sudaromas individualių mokymosi pasiekimų gerinimo planas ir skiriama reikalinga mokymosi pagalba. 
49. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygio, reikalinga mokymosi pagalba skiriama kiekvienam dalykui atskirai. 
50. Reikiamos mokymosi pagalbos teikimas, vykdant papildomas, ne trumpesnės kaip vienos pamokos trukmės konsultacijas, organizuojamas progimnazijoje. Konsultacijas teikia dalyko mokytojas. Konsultacijos organizuojamos ne pamokų metu pagal iš anksto mokiniams žinomą tvarkaraštį. 
51. Prieš pradėdamas teikti konsultacijas, mokytojas susipažįsta su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengia kiekvieno mokinio individualių mokymosi pasiekimų gerinimo planą, kuriame numato bendrą konsultacijų skaičių, konsultacijų temas ir trukmę, įvardina mokiniui būtinas atlikti užduotis, jų vertinimą. 
52. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos vykdomos išdėstant jas 1 kartą per savaitę per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai mokytojas informuoja tėvus (globėjus, rūpintojus). Mokinio praleistos konsultacijos nėra kompensuojamos. 

PENKTASIS SKIRSNIS
MOKINIŲ MOKYMO NAMUOSE ORGANIZAVIMAS

53. Mokinių mokymas namuose organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu. 
54. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį. 
55. Mokiniui, kuris mokosi namuose:
55.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:
55.1.1. 1–3 klasėse skiriama 315 pamokų per mokslo metus (9 pamokos per savaitę);
55.1.2. 4 klasėje skiriama 385 pamokos per mokslo metus (11 pamokų per savaitę);
55.2. mokiniui, kuris mokosi namuose pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:
55.2.1. 5–6 klasėse skiriamos 432 pamokos per mokslo metus (12 pamokų per savaitę);
55.2.2. 7–8 klasėse skiriama 468 pamokos per mokslo metus (13 pamokų per savaitę); 
56. Suderinus su mokinio tėvais (globėjais, rūpintojais) mokyklos vadovo įsakymu, mokinys gali nesimokyti meninio ugdymo dalykų, technologijų, fizinio ugdymo ir gali neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos progimnazijoje, įrašomos į mokinio individualų ugdymo planą. 
57. Progimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.
58. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. 

IV SKYRIUS
PRADINIO UGDYMO PROGRAMOS ĮGYVENDINIMAS

59. Pamokų skaičius pradinio ugdymo programai įgyvendinti grupinio mokymosi forma kasdieniu ir nuotoliniu mokymo proceso organizavimo būdu:
	Klasė / dalykai  
	1 klasė 
	2 klasė 
	3 klasė 
	4 klasė 
	Iš viso skiriama pamokų pradinio ugdymo programai 


	
	A, B, C
	A, B, C, D
	A, B, C
	A, B, C
	

	Dorinis ugdymas  

	Dorinis ugdymas (tikyba arba etika)  
	35 (1) 
	35 (1) 
	35 (1) 
	35 (1) 
	140 (4) 

	Kalbinis ugdymas  

	Lietuvių kalba ir literatūra  
	280 (8) 
	245 (7) 
	245 (7) 
	245 (7) 
	1015 (29) 

	Užsienio kalba (pirmoji, anglų)  
	– 
	70 (2) 
	70 (2) 
	70 (2) 
	210 (6) 

	Visuomeninis ugdymas  

	Visuomeninis ugdymas* 
	35 (1) 
	35 (1) 
	35 (1) 
	35 (1) 
	140 (4) 

	Matematinis, gamtamokslinis ir technologinis ugdymas  

	Gamtos mokslai*
	35 (1) 
	35 (1) 
	35 (1) 
	35 (1) 
	140 (4) 

	Matematika  
	140 (4) 
	175 (5) 
	175 (5) 
	175 (5) 
	665 (19) 

	Technologijos  
	35 (1) 
	35 (1) 
	35 (1) 
	35 (1) 
	140 (4) 

	Meninis ugdymas 

	Dailė   
	35 (1) 
	35 (1) 
	35 (1) 
	35 (1) 
	140 (4) 

	Muzika  
	70 (2) 
	70 (2) 
	70 (2) 
	70 (2) 
	280 (8)  

	Šokis 
	35 (1) 
	35 (1) 
	35 (1) 
	35 (1) 
	140 (4) 

	Fizinis ir sveikatos ugdymas  

	Fizinis ugdymas  
	105(3) 
	105(3) 
	105 (3) 
	105 (3) 
	420 (12) 

	Gyvenimo įgūdžiai**
	** 
	**
	** 
	** 
	**

	Informatika**  
	** 
	**
	** 
	** 
	**

	Etninė kultūra** 
	**
	**
	**
	**
	**

	Iš viso privalomų pamokų skaičius per mokslo metus  
	805 (23)  
	875 (25) 
	875 (25) 
	875 (25)  
	3 430 (98) 

	Pamokos, skiriamos mokinių ugdymosi poreikiams tenkinti 
	35 (1) 
	35 (1) 
	35 (1)  
	35 (1) 
	140 (4) 

	Maksimalus leistinas pamokų skaičius  
	875 (25) 
	1 050 (30) 
	1 050 (30) 
	1 050 (30) 
	4 025 (115) 

	Neformalusis vaikų švietimas  (valandų skaičius klasėms per mokslo metus)
	140 
	140 
	280 


Pastabos: 
* visuomeninio ir gamtos mokslų ugdymui skirtos pamokos organizuojant tyrinėjimo veiklas gali būti skirstomos pagal poreikį, numatytą periodą skiriant vienam dalykui daugiau pamokų, vėliau jas grąžinant kitam dalykui;
**  įgyvendinama integruojant į kitų mokomųjų dalykų turinį.

60. Pradinio ugdymo programos dalykų turinio įgyvendinimo ypatumai:
60.1. dorinis ugdymas: 
60.1.1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą; 
60.1.2. jei progimnazija negali užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Šiuo atveju progimnazija nustato mokymosi pasiekimų įskaitymo tvarką; 
60.1.3. dorinio ugdymo dalyką mokiniui galima keisti mokslo metų pabaigoje. Pageidautina, kad dorinio ugdymo dalykas būtų pasirenkamas ir tęsiamas 1 – 2 ir 3 - 4 klasėse; 
60.2. pirmosios užsienio kalbos mokymas:
60.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;
60.2.2. progimnazija siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą vieną iš Europos kalbų (anglų, vokiečių);
60.3. siekdamas visuomeninio ugdymo ir gamtos mokslų Bendrosiose programose iškeltų tikslų, dalykams skirtas pamokas mokytojas gali planuoti lanksčiai, pavyzdžiui, organizuojant tyrinėjimo veiklą ribotą laikotarpį vieno dalyko mokymui skirti daugiau savaitinių pamokų. Būtina užtikrinti, kad Bendruosiuose planuose kiekvienam dalykui skirtas metinis pamokų skaičius nebūtų mažinamas. 
60.4. fizinis ugdymas:
60.4.1. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas.
60.5. informatikos, etninės kultūros, gyvendinimo įgūdžių mokoma integruotai. 
V SKYRIUS
PAGRINDINIO UGDYMO PROGRAMOS I DALIES ĮGYVENDINIMAS 

61. Pamokų skaičius pagrindinio ugdymo programos I daliai įgyvendinti grupinio mokymosi forma kasdieniu ir nuotoliniu mokymo proceso organizavimo būdu: 
	Dalykų grupės / dalykai
	Klasė / pamokų skaičius per mokslo metus ir per savaitę

	Iš viso programos I daliai

	
	5 klasė 
A, B, C
	6 klasė
A, B,C
	7 klasė 
A, B
	8 klasė 
A, B
	

	Dorinis ugdymas 

	Dorinis ugdymas (etika / tikyba) 
	36 (1)
	36 (1)
	36 (1)
	36 (1)
	144 (4)

	Kalbinis ugdymas 

	Lietuvių kalba ir literatūra 
	180 (5) 
	180 (5) 
	180 (5) 
	180 (5) 
	720 (20)

	Užsienio kalba
(pirmoji, anglų)
	
108 (3) 
	
108 (3)

	
108 (3)

	
108 (3)

	
432 (12)


	Užsienio kalba 
(antroji,  rusų, vokiečių)
	
	72 (2)
	72 (2)
	72 (2)
	216 (6)

	Matematinis, gamtamokslinis ir technologinis ugdymas 

	Matematika 
	144 (4)
	144 (4)
	144 (4)
	144 (4)
	576 (16)

	Informatika 
	36 (1)
	36 (1)
	36 (1)
	36 (1)
	144 (4)

	Gamtos mokslai
	72 (2)
	72 (2)
	
	
	144 (4)

	Biologija 
	
	
	72 (2)
	36 (1)
	108 (3)

	Chemija 

	
	
	
	72 (2)
	72 (2)

	Fizika 
	
	
	36 (1)
	72 (2)
	108 (3)

	Technologijos 
	72 (2)
	72 (2)
	72 (2)
	36 (1) 
	252 (7)

	Visuomeninis ugdymas 

	Etninė kultūra
	Integr.
	Integr.
	Integr.
	Integr.
	

	Istorija 
	72 (2)
	72 (2)
	72 (2)
	72 (2)
	288(8)

	Geografija 
	
	72 (2)
	72 (2)
	72 (2)
	216(6)

	Meninis ugdymas 

	Dailė 
	36 (1)
	36 (1)
	36 (1)
	36 (1)
	144(4)

	Muzika 
	36 (1)
	36 (1)
	36 (1)
	36 (1)
	144(4)

	Fizinis ir sveikatos ugdymas 

	Fizinis ugdymas 
	108 (3)
	108 (3)
	108 (3)
	108 (3)
	432(12)

	Gyvenimo įgūdžiai 
	36 (1)
	36 (1) 
	36 (1)
	36 (1) 
	144(4)

	Socialinė-pilietinė veikla 
	20
	20
	20
	20
	

	Minimalus pamokų skaičius mokiniui per savaitę 
	26
	30
	31
	32
	119

	Pasirenkamieji dalykai / dalykų moduliai / projektinė veikla: 
	
	
	
	
	

	Pagilinto mokymosi programa (anglų)
	36(1);36(1); 36(1)
	36(1);36(1);36(1)
	36(1); 36(1)
	36(1); 72(2); 

	144(4)

	   STEAM (Technologijos. Konstravimas)
	36(1);36(1); 36(1)
	
	
	
	36(1)

	STEAM (Technologijos. Dizainas
	
	36(1);36(1); 36(1)
	
	
	36(1)

	STEAM (Biologija. Tyrinėjimai ir eksperimentai)
	
	
	36(1); 36(1)
	
	36(1)

	STEAM (Matematika ne matematikoje)
	
	
	
	36(1); 36(0)
	36(1)

	Minimalus privalomas pamokų skaičius mokiniui per mokslo metus 
	936
	1 080 
	1 116
	1 152 
	4284

	Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus 
	

563 
	

563


	Neformalusis vaikų švietimas (valandų skaičius klasėms per mokslo metus) 
	
259
	
259




62. Mokiniui, kuris pradeda mokytis pagal pagrindinio ugdymo programos pirmąją dalį, ir naujai atvykusiems mokiniams skiriamas 1 mėnesio adaptacinis laikotarpis. Adaptacijos laikotarpiu mokinių pasiekimai ir pažanga pažymiais nevertinti. Mokytojas gali už aukštus pasiekimus įrašyti 9-10 balų įvertinimą, jei to pageidauja pats mokinys.
63. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė ne mažesnė kaip 20 valandų. 
64. Socialinė-pilietinė veikla organizuojama vadovaujantis Bendrųjų ugdymo planų 9 priedu ir Marijampolės „Šaltinio” progimnazijos socialinės - pilietinės veiklos organizavimo tvarka, patvirtinta 2023-08-16 direktoriaus įsakymu V-130 (1.3.E);
65. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.
66. Mokymosi turinio įgyvendinimo organizavimas:
66.1. dorinis ugdymas (etika arba tikyba): 
66.1.1. mokiniui iki 14 metų vieną iš dorinio ugdymo dalykų: etiką arba tradicinės religinės bendruomenės ar bendrijos tikybą parenka mokinio tėvai (globėjai, rūpintojai), o nuo 14 metų mokinys savarankiškai renkasi pats; 
66.1.2. jei progimnazija negali užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Šiuo atveju progimnazija nustato mokymosi pasiekimų įskaitymo tvarką;
66.1.3. dorinio ugdymo dalyką mokiniui galima keisti mokslo metų pabaigoje. Pageidautina, kad dorinio ugdymo dalykas būtų pasirenkamas ir tęsiamas 5 – 6 ir 7-8 klasėse; 
66.2. užsienio kalba:
66.2.1. pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos I dalies pabaigos;
66.2.2. antrosios užsienio kalbos (rusų, vokiečių) mokymas privalomas nuo 6 klasės. Progimnazija sudaro galimybę rinktis antrąją užsienio kalbą iš ne mažiau kaip dviejų kalbų (neįskaitant pirmosios užsienio kalbos): rusų, vokiečių; 
66.2.3. mokinio tėvai (globėjai, rūpintojai) mokiniui iki 14 metų parenka antrąją užsienio kalbą; 
66.2.4. keisti užsienio kalbą, nebaigus pagrindinio ugdymo programos, galima tik tokiu atveju:
66.2.4.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje; 
66.2.4.2. jei mokinys yra atvykęs iš kitos Lietuvos mokyklos ar užsienio ir progimnazija negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;
66.2.5. iš užsienio valstybės atvykęs mokinys, suderinus su mokinio tėvais (globėjais, rūpintojais), progimnazijos vadovo įsakymu gali nesimokyti antrosios užsienio kalbos iki dvejų metų. Šio laikotarpio pabaigoje dienyne ir mokinio individualiame ugdymo plane prie dalyko (antroji užsienio kalba) įrašoma „atleista“. Pasibaigus šiam laikotarpiui, jei mokinys toliau tęsia mokymąsi pagal pagrindinio ugdymo programą, progimnazija sudaro galimybes jam pradėti antrosios užsienio kalbos mokymąsi pagal jo pasiekimų lygį; 
66.2.6. jei mokinys yra baigęs tarptautinės bendrojo ugdymo programos dalį ar visą programą ir progimnazija nustato, kad jo vienos užsienio kalbos pasiekimai yra aukštesni, nei numatyta pagrindinio ugdymo Bendrosiose programose, mokinio tėvų (globėjų, rūpintojų) pageidavimu progimnazija įskaito mokinio pasiekimus ir konvertuoja pagal dešimtbalę vertinimo sistemą. Progimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas; 
66.2.7. jeigu mokinys yra atvykęs iš kitos mokyklos ir, mokinio tėvams (globėjams, rūpintojams) pritarus, pageidauja toliau mokytis pradėtos užsienio kalbos, o progimnazija neturi tos kalbos mokytojo:
66.2.7.1. mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu, savivaldybės vykdomąja institucija ar jos įgaliotu savivaldybės administracijos direktoriumi. Skiriant pamokų skaičių, vadovaujamasi Bendrųjų ugdymo planų 90 punktu; 
66.2.7.2. mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo Bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Mokinys juos turi pateikti progimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai.
66.3. gamtos mokslai:
66.3.1. progimnazija užtikrina, kad praktiniams gebėjimams ir tyrinėjimo kompetencijai ugdyti būtų sudaromos sąlygos mokiniams atlikti eksperimentinę veiklą progimnazijos laboratorijoje ar Marijampolės atvirosios prieigos STEAM centre. Sudarytos sąlygas kiekvienam 2-6 klasių mokiniui bent 2 kartus, o 7–8 klasių mokiniui bent 3 kartus per vienus mokslo metus dalyvauti STEAM atviros prieigos centro organizuojamuose užsiėmimuose;
66.3.2. 7–8 klasėse mokoma atskirų gamtos mokslų dalykų – biologijos, chemijos, fizikos.
66.4. fizinis ugdymas:
66.4.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;
66.4.2. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;
66.4.3. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, siūlomos kitokios veiklos (pvz., stalo žaidimai, šaškės, šachmatai, siūlomi užsiėmimai bibliotekoje, konsultacijos, socialinė veikla). Mokiniams, atleistiems nuo fizinio ugdymo pamokų dėl mokymosi pagal sporto krypties formalųjį švietimą papildančio ugdymo sporto programas, taip pat gali būti pasiūlytos panašios veiklos.
67. Etninės kultūros bendroji programa įgyvendinama integruojant ją į kitų dalykų ugdymo turinį, popamokinius užsiėmimus, klasės auklėtojų valandėles (5-8 klasių mokiniai kartu su klasės auklėtoju per mokslo metus vykdo ilgalaikį projektą etnine tema, gilinasi į liaudies amatus).

VI SKYRIUS
NEFORMALIOJO VAIKŲ ŠVIETIMO ORGANIZAVIMAS

68. Mokiniui sudaroma galimybė progimnazijoje pasirinkti saviraiškos poreikius atitinkančią neformaliojo vaikų švietimo programą. Siekiama, kad mokinys pasirinktų bent vieną neformaliojo vaikų švietimo programą. Informacija apie mokinio dalyvavimą neformaliojo vaikų švietimo programoje nurodoma Mokinių registre.
69. Neformalusis vaikų švietimas progimnazijoje organizuojamas atsižvelgiant į mokinių poreikius, progimnazijos galimybes bei susiklosčiusias tradicijas.
70. Programų paklausa tiriama ir mokinių poreikiai analizuojami balandžio-birželio mėn.
71. Neformaliojo vaikų švietimo grupę sudaro ne mažiau kaip 11 mokinių. Sumažėjus numatytam mokinių skaičiui neformaliojo vaikų švietimo grupėje, neformaliojo švietimo programos užsiėmimai nutraukiami nuo kito mėnesio pradžios.
72. Direktoriaus pavaduotojas ugdymui parengia neformaliojo vaikų švietimo tvarkaraštį, kuriame nurodoma tikslus užsiėmimų laikas, patalpa, kurioje vyksta užsiėmimas, mokytojo vardas, pavardė ir teikia tvirtinti direktoriui. Tvarkaraščiai skelbiami Progimnazijos interneto svetainėje ir skelbimų lentoje.
73. Neformaliojo švietimo užsiėmimai fiksuojami elektroniniame dienyne. Užsiėmimo trukmė – 45 min.
74. Neformaliojo švietimo veikla gali būti vykdoma aplinkose, kurios padeda įgyvendinti neformaliojo švietimo programos tikslus (išvykose, ekskursijose, akcijose ir kt.).
75. Progimnazijoje siūlomos 7 krypčių neformaliojo švietimo veiklos:
	Eil. Nr.
	Programos pavadinimas
	Klasių grupės

	I.
	Sveikatinimo kryptis
	

	1.
	„Sveikuoliukų“ būrelis
	1-2 

	2.
	Bendro fizinio pasirengimo būrelis „Judėk ir pažink“
	5-8

	3.
	„Vikruolių“ būrelis
	3-4

	II.
	Meninė kryptis 
	

	4.
	Jaunučių choras „Šaltinis“
	1-4

	5.
	Muzikinio lavinimo būrelis „Muzikos garsai“
	5-8

	6.
	Būrelis „Žaidžiame teatrą"
	1-4

	7.
	Šokių būrelis „Šaltinėlis“
	1-8

	8.
	Scenos meno studija “ARTistai”
	5-8

	III.
	Technologinė kryptis 
	

	9.
	Menų studija „Fantazija“
	1-4

	10.
	Keramikos būrelis „Molinukai“
	1-8

	11.
	Kūrybinės dirbtuvės „Meno sodas“
	5-8

	IV.
	Integruota mokslinė kūrybinė kryptis 
	

	12.
	Vokiečių kalbos būrelis „Vokiški atradimai – atrask kalbą kitaip!“
	6

	13.
	CLILiG – „Eksperimentuok kūrybiškai“
	7

	14.
	Integruotos vokiečių kalbos ir technologijų kūrybinės dirbtuvės. CLILIG „Eksperimentuok laboratorija“
	6-8

	V.
	Informacinių technologijų kryptis
	

	15.
	Programuotojų būrelis 
	1

	16.
	Robotikos būrelis
	3-4

	VI.
	Finansinio raštingumo kryptis
	

	17.
	Būreliai „Daugiau nei pinigai“, „Finansų planavimas bei valdymas“
	2, 3, 6

	VII.
	Savanorių veikla
	



76. Neformaliojo švietimo veiklas papildo Marijampolės moksleivių kūrybos centro, mokyklos LISPA ir Bricks4Kidz kūrybingumo centro organizuojami užsiėmimai, Sporto mokyklos šachmatų būrelis.

VII SKYRIUS
MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS

PIRMASIS SKIRSNIS 
PAGRINDINIAI UGDYMO ORGANIZAVIMO PRINCIPAI

77. Progimnazija užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą.
78. Ugdymo procese vadovaujamasi Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 „Dėl Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“. 
79. Progimnazija, organizuodama bei įgyvendindama ugdymo procesą, kuriame dalyvauja mokiniai, turintys specialiųjų ugdymosi poreikių, vadovaujasi Bendrosiomis programomis ir šio skyriaus nuostatomis (jei šiame skyriuje nereglamentuojama, progimnazija vadovaujasi kitomis Bendrųjų ugdymo planų nuostatomis, reglamentuojančiomis ugdymo programų įgyvendinimą) bei atsižvelgia į:
79.1. progimnazijos vaiko gerovės komisijos, pedagoginių psichologinių tarnybų rekomendacijas;
79.2. formaliojo švietimo programos įgyvendinimo ypatumus;
79.3. mokymosi formą ir mokymo proceso organizavimo būdą.
80. Pradinio ugdymo individualizuotos ir pagrindinio ugdymo individualizuotos programos įgyvendinimas reglamentuojamas 3 priede.
81. Progimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą:
81.1. kurio sudėtinė dalis yra pagalbos planas, apimantis pagalbą ugdymo procese ir švietimo pagalbą; 
81.2. kuriam rengti bei įgyvendinimui koordinuoti skiriamas koordinuojantis asmuo - specialioji pedagogė, kuri kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais)  numato ugdymo ir pagalbos tikslus; 
81.3. kuriam įgyvendinti sudaromi individualūs tvarkaraščiai, derantys su klasės, kurioje mokinys mokosi, tvarkaraščiu ir užtikrinantys, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;
81.4. kurio formą nusistatė progimnazija (priedas Nr. 1)
82. Progimnazija, rengdama individualų ugdymo planą mokiniui ir vadovaudamasi Bendrųjų ugdymo planų 84, 90 punktuose nurodytu pradinio ar pagrindinio ugdymo dalykų programoms įgyvendinti skiriamų pamokų skaičiumi, gali:
82.1. planuoti specialiąsias pamokas ir (ar) didinti pamokų, skirtų ugdymo sričiai / dalykų grupei, socialinei veiklai, ugdymui profesinei karjerai, medijų ir informaciniam raštingumui ir sveikatos ugdymui, skaičių;
82.2. keisti specialiųjų pamokų, pratybų ir individualiai pagalbai skiriamų valandų (pamokų) skaičių;
82.3. keisti pamokų trukmę, dienos ugdymo struktūrą, siekdama individualaus ugdymo plane numatytų tikslų; 
82.4. formuoti nuolatines ar laikinąsias grupes, pogrupius iš tų pačių ar skirtingų klasių mokinių; 
82.5. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų ar turintį kochlearinius implantus;
82.6. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;
82.7. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai mokyti;
82.8. nemokyti muzikos turinčiojo klausos sutrikimą (išskyrus nežymų);
82.9. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą; 
82.10. dėl socialinių-pilietinių veiklų atlikimo priimti individualius sprendimus, atsižvelgiant į mokinio galias, gebėjimus: individualiai parinkti veiklas ir jų teikėjus, siūlyti jas atlikti progimnazijoje arba dėl asmens galių atleisti nuo jų. 
83. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 84, 90 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo programos valandų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:
83.1. turinčio sutrikusią klausą (išskyrus nežymų) mokinio individualaus ugdymo plano rengimas:
83.1.1. mokiniui, ugdomam pagal pradinio ugdymo programą:
83.1.1.1. lietuvių kalbai – ne mažiau kaip 420 pamokų per dvejus mokslo metus, dalykinei praktinei veiklai – ne mažiau kaip 140 pamokų per dvejus mokslo metus, meniniam ugdymui – ne mažiau kaip 210 pamokų per dvejus mokslo metus;
83.1.1.2. tarties, kalbos mokymo ir klausos lavinimo individualioms pratyboms skiriama ne mažiau kaip 140 pamokų per metus (kochlearinių implantų naudotojams – ne mažiau kaip 140 pamokų per metus). Tarties, kalbos mokymo ir klausos lavinimo individualios pratybos gali vykti lietuvių kalbos pamokose ar po pamokų įvairiomis formomis. Pratybų ir lietuvių kalbos pamokų turinys turi derėti;
83.1.2. besimokančiajam pagal pagrindinio ugdymo programą individualus ugdymo planas sudaromas vadovaujantis Bendrųjų ugdymo planų 90  punktu, be to:
83.1.2.1. atsižvelgiant į klausos netekimo laiką, kalbos išsivystymo lygį, turimus tarties įgūdžius ir gebėjimą bendrauti kalba, ugdymo plane specialiosios pamokos skiriamos tarčiai, kalbai ir klausai lavinti;
83.1.3. mokiniui tarties, kalbos mokymo ir klausos lavinimo specialiosioms pratyboms skiriama: 5 klasėje – ne mažiau kaip 72 pamokos per metus, 6–10 klasėse ir I, II gimnazijos klasėse – ne mažiau kaip 36 pamokos per metus, turinčiam kochlearinius implantus – ne mažiau kaip 72 pamokos per metus. Pratybų ir lietuvių kalbos ir literatūros pamokų turinys turi derėti; 
83.2. su sutrikusia rega mokinio individualaus ugdymo plane:
83.2.1. mokiniui, kuris mokosi pagal pagrindinio ugdymo programą, individualus ugdymo planas sudaromas vadovaujantis Bendrųjų ugdymo planų 90 punktu. Individualaus ugdymo plane skiriamos specialiosios pamokos ir specialiosios pratybos. 
83.3. su sutrikusia kalba ir kita komunikacija mokinio individualus ugdymo planas sudaromas vadovaujantis Bendrųjų ugdymo planų 84, 90 punktais. Ugdymo plane specialiosios pamokos skiriamos tarčiai, kalbai ir klausai lavinti:
83.3.1. individualioms ir grupinėms pratyboms 1–4 klasėse skiriama ne mažiau kaip 70 pamokų per dvejus mokslo metus;
83.3.2. žymių ar labai žymių kalbėjimo ir kalbos sutrikimų turinčiam mokiniui, bendraujančiam alternatyvios komunikacijos būdu, 1–4 klasėse tarties, kalbos ir komunikacijos ugdymą galima integruoti į komunikacinės, pažintinės veiklos ir į lietuvių kalbos pamokas, pratybas. Pratybų ir lietuvių kalbos ir literatūros pamokų turinys turi derėti;
83.3.3. specialiosioms pratyboms 5–8 klasėse skiriamos ne mažiau kaip 72 pamokos per metus;
83.3.4. mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosioms pratyboms 5–8 klasėse skiriama ne mažiau kaip 18 pamokų per metus; 
83.5. judesio ir padėties sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 84, 90 punktais. Individualaus ugdymo plane pamokos turėtų būti skiriamos gydomajai kūno kultūrai, sensomotorikai lavinti, naudojimosi kompiuteriu įgūdžiams formuoti, komunikaciniams gebėjimams ugdyti:
83.5.1. mokiniui 1–4 klasėse:
83.5.1.1. gydomajam fiziniam ugdymui skiriama ne mažiau kaip 140 pamokų per dvejus mokslo metus; 
83.5.2. mokiniui, bendraujančiam alternatyviuoju būdu, 5–8 klasėse tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti; 
83.5.3. 4–8 mokinių grupei gali būti skiriama iki 108 pamokų per metus sveikatą stiprinančiam fiziniam ugdymui; 
83.6. su įvairiapusiais raidos sutrikimais turinčio mokinio individualus ugdymo planas sudaromas vadovaujantis Bendrųjų ugdymo planų 84, 90 punktais:
83.6.1. atsižvelgiant į klasės, kurioje mokosi mokinys, paskirtį: bendroje klasėje, skiriant mokinio padėjėją; 
83.6.2. individualiame ugdymo plane numatoma elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualaus ugdymo planas;
83.6.3. rekomenduojama mokiniui turėti pritaikytą nuolatinę mokymosi vietą, prireikus naudojant sieneles / širmas, skirtas dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;
83.6.4. rengiant individualaus ugdymo planą, mokytojai bendradarbiauja su švietimo pagalbos specialistais, gauna nuolatinę pagalbą ir paramą taikyti elgesio vertinimo priemones netinkamo elgesio priežastims nustatyti bei reikalingų įgūdžių ugdymo strategijoms parinkti;
83.6.5. siekiant atsižvelgti į individualius mokinio gebėjimus ir raidos specifiką, numatomi mokymo medžiagos pateikimo būdai (vaizdiniai, garsiniai ir kt.), mokinys įtraukiamas į veiklas pagal jo pomėgius, naudojamos vizualinės užuominos ugdymo procese ir jo mokymosi vietoje, pasirinkama individualaus ugdymo plane numatyta mokymosi pasiekimų vertinimo ir individualios pažangos stebėjimo forma;
83.6.7. sudarant tvarkaraščius individualaus ugdymo planui įgyvendinti, užtikrinamos sąlygos ugdomosios veiklos metu daryti fizinio aktyvumo pertraukas, jų metu arba pamokų metu pagal galimybes panaudojant specialias priemones (minkštasuolius, balansavimo, supimosi ir kt.);
83.6.8. užtikrinama, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).
84. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas. 






ANTRASIS SKIRSNIS
MOKYMOSI PASIEKIMŲ IR PAŽANGOS VERTINIMAS

85. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal Bendrosiose programose numatytus pasiekimus ir vadovaujantis Bendrųjų ugdymo planų nuostatomis; Marijampolės „Šaltinio“ progimnazijos mokinių mokymosi pasiekimų vertinimo ir vertinimo rezultatų panaudojimo tvarka, patvirtinta 2024 m. rugsėjo 5 d. direktoriaus įsakymu Nr. V-161 (1.3.E).
86. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualaus ugdymo plane numatytus individualios pažangos keliamus tikslus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas mokymo(si) turinys, ko sieks ir mokysis mokinys palyginus su Bendrosiose programose numatytais pasiekimų lygiais, kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi, kaip bus fiksuojami mokinio mokymosi pasiekimai ugdymo laikotarpiu ir laikotarpio pabaigoje. 

TREČIASIS SKIRSNIS
ŠVIETIMO PAGALBOS TEIKIMAS

87. Švietimo pagalba, ją teikiantys specialistai, tikslai ir intensyvumas mokiniui numatomi mokinio individualaus ugdymo plane. 
88. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, padeda šalinti jų priežastis, stebi ugdymo procese mokinius, teikia konsultacinę pagalbą mokytojui ir mokinio tėvams (globėjams, rūpintojams) ir kitiems, teikiantiems paslaugas ir pagalbą, padeda mokiniui ugdytis, sudaryti sąlygas mokytis ir užtikrinti jo gerovę.  
89. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.
90. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:
90.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;
90.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, gali būti vykdomos individualiai ar grupėmis (2–8 mokiniai). 






KETVIRTASIS SKIRSNIS
MOKYMAS NAMUOSE

91. Mokymą namuose savarankišku ar nuotoliniu mokymo proceso organizavimo būdu organizuoja progimnazija pagal gydytojų rekomendacijas, sudariusi mokinio individualų ugdymo planą mokymosi namuose laikotarpiui. 
92. Mokiniui, kuris mokosi pagal:
92.1. pritaikytą pradinio ugdymo programą, vadovaujantis Bendrųjų ugdymo planų 54 punktu: 
92.1.1. galima skirti 70 ir daugiau pamokų per dvejus mokslo metus specialiosioms pamokoms ar specialiajai pedagoginei pagalbai teikti;
92.1.2. mokiniui su vidutiniu, žymiu ir labai žymiu intelekto sutrikimu, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti.
92.2. pritaikytą pagrindinio ugdymo programą, mokyti namuose progimnazija skiria pamokų, vadovaudamasi Bendrųjų ugdymo planų 53 punktu, iš jų iki 72 pamokų per metus gali skirti specialiosioms pamokoms, specialiosioms pratyboms ar konsultacijoms; 
92.3. mokiniui, besimokančiam namuose, sudaromos galimybės dalyvauti progimnazijos organizuojamose neformaliojo vaikų švietimo programose.


                                          ______________________________________

Marijampolės „Šaltinio“ progimnazijos 
2026–2027 mokslo metų pradinio ir pagrindinio ugdymo I dalies programų ugdymo plano 
1 priedas
                                                                                                      
MARIJAMPOLĖS ,,ŠALTINIO” PROGIMNAZIJA

__________________________
 (mokinio vardas, pavardė, klasė)

INDIVIDUALUS UGDYMO PLANAS 
___________ m. m.   

1. Ugdymo ir pagalbos tikslai:
2. Ugdymo turinio pritaikymai: 
3. Metodų pritaikymai:
4. Būdai pažangai stebėti: 
5. Ugdymo ir pagalbos turinys:

	Eil. 
Nr.
	Mokomasis dalykas
	 Valandos savaitei

	1.
	Dorinis ugdymas 
	

	2.
	Kalbinis ugdymas
	

	3.
	Matematinis ugdymas, gamtamokslinis ir technologinis ugdymas
	

	3.
	Visuomeninis ugdymas
	

	4.
	Meninis ugdymas
	

	5.
	Fizinis ir sveikatos ugdymas
	

	6.
	Pasirenkamieji dalykai/dalykų moduliai/projektinė veikla
	

	7.
	Neformalus ugdymas
	

	8.
	Logopedinės pratybos
	

	9.
	Specialiojo pedagogo pagalba
	

	10.
	Psichologinė pagalba
	

	11.
	Socialinė pedagoginė pagalba
	

	12.
	Mokytojo padėjėjo pagalba
	


6. Socialinė-pilietinė veikla:

Įgyvendinimo, stebėsenos ir aptarimo formos bei etapai:

	Stebėsenos ir aptarimo etapai
	Stebėsenos ir aptarimo formos
	Pastabos

	
	
	



   ______________
   (mokinio vardas, pavardė)                                                  			 (parašas)
   ___________________________                                         
(vieno iš tėvų/globėjų vardas, pavardė)                                         			 (parašas)

      ______________________                                
(klasės auklėtojo vardas, pavardė)                                              			(parašas)
  Marijampolės „Šaltinio“ progimnazijos 
2026–2027 mokslo metų pradinio ir pagrindinio ugdymo I dalies programų ugdymo plano 
2 priedas
         

PRADINIO IR PAGRINDINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS PROGIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU

1. Priedas reglamentuoja mokinių, besimokančiųjų pagal pradinio ir pagrindinio ugdymo programas, ugdymo organizavimą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu.
2. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai progimnazijoje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).
3. Ekstremali temperatūra progimnazijos ir (ar) gyvenamojoje teritorijoje:
3.1. minus 20 °C ar žemesnė – 1–4 ir 5 klasių mokiniams;
3.2. minus 25 °C ar žemesnė – 6–8 klasių mokiniams;
3.3. 30 °C ar aukštesnė – 1–8klasių mokiniams. 
4. Progimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:
4.1. mažinančius / šalinančius pavojų mokinių sveikatai ir gyvybei;
4.2. laikinai stabdyti ugdymo procesą, kai dėl susidariusių aplinkybių progimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas progimnazijos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, progimnazijos vadovas sprendimą dėl ugdymo proceso stabdymo derina su  savivaldybės vykdomąja institucija ar jos įgaliotu asmeniu. Šios dienos įskaičiuojamos į ugdymo dienų skaičių. Neįgyvendintas mokymosi turinys kompensuojamas intensyvinant mokymąsi; 
4.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Progimnazijos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.
5. Valstybės, savivaldybės lygiu ar mokyklos vadovo sprendimu ugdymo procesą ar jo dalį organizuodama nuotoliniu mokymo būdu, progimnazija:
5.1. priima sprendimus ugdymo procesui nuotoliniu mokymo būdu organizuoti, atsižvelgdama į progimnazijos ugdymo plane numatytus sprendimus nuotoliniam mokymo procesui organizuoti, 2025–2026 mokslo metų pradinio, pagrindinio ir vidurinio ugdymo programų bendrųjų ugdymo planų nuostatas; 
5.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;
5.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis progimnazijoje, jeigu progimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti progimnazijoje, ugdymo proceso organizavimas laikinai perkeliamas į kitas saugias patalpas; 
5.4. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;
5.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;
5.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas; 
5.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;
5.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;
5.9. numato mokinių ir jų tėvų (globėjų, rūpintojų) informavimo būdus; 
5.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas progimnazijoje negalėjo būti organizuojamas kasdieniu būdu. Informacija apie tai skelbiama progimnazijos tinklalapyje; 
5.11. numato planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;
5.12. numato, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;

5.13. numato, kaip atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš paralelių klasių mokinių arba sujungdama ne daugiau nei dviejų gretimų klasių mokinius. 

____________________________















































Marijampolės „Šaltinio“ progimnazijos 
2026–2027 mokslo metų pradinio ir pagrindinio ugdymo I dalies programų ugdymo plano 
3 priedas
                                                                           
                                                                                    
PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS 

I SKYRIUS
BENDROSIOS NUOSTATOS

1. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį. 
2. Mokiniui, besimokančiam bendrosios paskirties klasėje, vietoje kurios nors ugdymo srities dalykų progimnazija gali siūlyti integruotą srities dalyką ar įvairių ugdymo sričių integruotų mokslų pamokas.
3. Dalykus, pradedamus mokytis konkrečioje ugdymo programoje, progimnazija gali pradėti įgyvendinti vėliau, nei nustatyta 2025–2026 ir 2026–2027 mokslo metų pradinio, pagrindinio ir vidurinio ugdymo programų bendrųjų ugdymo planų (toliau – Bendrieji ugdymo planai) 84, 90 punktuose.
4. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymosi pasiekimų vertinimo (būdų, periodiškumo) ir įforminimo susitariama progimnazijoje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi progimnazija (vertinimo įrašai „įskaityta“, „neįskaityta“, aprašai ar pažymiai).
5. Mokymas namuose organizuojamas:
5.1. vadovaujantis Bendrųjų ugdymo planų II skyriaus V skirsniu. Mokyti namuose skiriamos ne mažiau kaip 288 valandos per mokslo metus, iš kurių iki 72 pamokų per mokslo metus galima skirti specialiosioms pamokoms ar specialiosioms pratyboms.

II SKYRIUS
PRADINIO UGDYMO INDIVIDUALIZUOTOS PROGRAMOS ĮGYVENDINIMAS

6. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis Bendrųjų ugdymo planų 84 punktu arba ugdymą organizuojant pagal veiklos sritis ir joms skiriamą pamokų skaičių:
	Ugdymo metai,
klasė
Dalykai / veiklos
	1–2 klasėse pamokų skaičius per mokslo metus (savaitę)
	3–4 klasėse pamokų skaičius per mokslo metus (savaitę)
	Pamokų skaičius per 4 ugdymo mokslo metus (savaitę)

	Dorinis ugdymas (tikyba, etika)
	70 (2)
	70 (2)
	140 (4)

	Komunikacinė veikla arba
kalbos ir bendravimo ugdymas*
	280–350 
(8–10)
	280–350
(8–10)
	560–700
(16–20)

	Pažintinė veikla
	210–280 
(6–8)
	210–280
(6–8)
	420–560
(12–16)

	Orientacinė veikla
	210 (6)
	210 (6)
	420 (12)

	Užsienio kalba**
	0–70
(0–2)
	0–70
(0–2)
	0–140
(0–4)

	Informatikos ugdymas**
	0–70
(0–2)
	0–70
(0–2)
	0–140
(0–4)

	Meninė veikla
	140–315
(4–9)
	140–315
(4–9)
	280–630
(8–18)

	Fizinis ugdymas

	140–315
(4–9)
	140–315
(4–9)
	280–630
(8–18)

	Gyvenimo įgūdžiai****
	****
	****
	****

	Pamokos, skirtos mokinių ugdymosi poreikiams tenkinti, specialiajai veiklai organizuoti***
	210 (6)
	280 (8)
	490 (14)

	Privalomas pamokų skaičius mokiniui 
	700 / 700
(20 / 20)
	700 / 700
(20 / 20)
	2 800
(80)

	Neformalusis vaikų švietimas 
	140 (4)
	140 (4)
	280 (8)


Pastabos: 
* kalbos ir bendravimo ugdymas – veikla, kurią sudaro gestų kalba, sakytinė ir rašytinė lietuvių kalba, yra skiriama kurtiems ir neprigirdintiems vaikams bei kitų komunikacijos sutrikimų turintiems vaikams, naudojantiems alternatyviąją komunikaciją;
** veikla, kurią mokykla gali siūlyti, atsižvelgdama į mokinio galias, turimus išteklius;
*** specialioji veikla, skiriama sutrikusioms funkcijoms lavinti, specialiajai pedagoginei pagalbai teikti, atsižvelgiant į mokinio sutrikimų pobūdį;
**** integruojama į kitus mokomuosius dalykus arba organizuojama atskira pamoka.

7.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;
7.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per mokslo metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;
7.3. dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais;
7.4. neformalųjį vaikų švietimą galima organizuoti ir per mokinių atostogas (išskyrus vasaros atostogas);
7.5. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų rekomendacijas; 
7.6. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse galima skirti 35 ir daugiau pamokų per mokslo metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, progimnazijos vaiko gerovės komisijos rekomendacijas, kreipiantis mokytojui, kuris moko vaiką;
7.7. mokiniui, turinčiam vidutinį, žymų ir labai žymų intelekto sutrikimą, skiriama 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti.

III SKYRIUS
PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS

8. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Bendrųjų ugdymo planų 89, 87 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:
8.1. keičiamas (mažinamas, didinamas) dalykams skirtų pamokų skaičius; 
8.2. numatoma papildoma mokytojo pagalba;
8.3. planuojamos specialiosios pamokos;
8.4. didinamas pamokų skaičius, skirtas meniniam, technologiniam ugdymui, kitiems dalykams mokyti, socialinei veiklai, karjeros ugdymo kompetencijoms ugdyti;
8.5. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;
8.6. iki 74 pamokų per metus mažinamas minimalus privalomų pamokų skaičius, bet didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;
8.7. progimnazija gali pradedamus mokyti pagrindinio ugdymo programoje dalykus pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; 
8.8. jei ugdymas įgyvendinamas pagal Bendrųjų ugdymo planų 87 punktą, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;
8.9. technologijų dalyko gali būti siūloma tik viena technologijų programa arba technologijų kryptis;
8.10. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 5–8 klasėse skiriama ne mažiau kaip 18 pamokų per metus;
8.11. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms 5–8 klasėse galima skirti iki 37 ir daugiau pamokų per metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų mokymosi spragoms šalinti.
9. Mokiniui, kuris mokosi pagal pagrindinio ugdymo individualizuotą programą dėl vidutinio intelekto sutrikimo, ugdymo planas rengiamas:
9.1. besimokančiam bendrosios paskirties klasėje, – vadovaujantis Bendrųjų ugdymo planų 87 punkte  nurodytu dalykų programoms pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 40 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti arba dalis ugdymo turinio gali būti įgyvendinama atskiromis veiklomis;
10. Mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms 5–8 klasėse skiriamos ne mažiau kaip 36 pamokos per metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.
11. 5–8 klasių mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų, komunikacinės ir pažintinės veiklos, lietuvių kalbos ir literatūros pamokų turinys turi derėti.


______________________________________

UŽSIENIEČIŲ IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, UGDYMO ORGANIZAVIMAS

I SKYRIUS
BENDROSIOS NUOSTATOS

1. Progimnazija, priimdama mokytis pagal pradinio ar pagrindinio ugdymo programą užsieniečius ir Lietuvos Respublikos piliečius, atvykusius ar grįžusius gyventi ir dirbti Lietuvos Respublikoje, (toliau – grįžę ar atvykę Lietuvos piliečiai), vadovaujasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir 2025–2026 ir 2026–2027 mokslo metų pradinio, pagrindinio ir vidurinio ugdymo programų bendraisiais ugdymo planais.
2. Siekiant, kad užsieniečiai, grįžę ar atvykę Lietuvos piliečiai įgytų pakankamų lietuvių kalbos gebėjimų ir kompetencijų, būtinų mokytis Lietuvos bendrojo ugdymo mokyklose ir sėkmingai kalbinei ir kultūrinei integracijai, progimnazija užtikrina lietuvių kalbos mokymąsi:
2.1. bendrosios paskirties klasėse teikdama papildomas konsultacijas lietuvių kalbos mokymuisi individualiai ir laikinosiose grupėse; 
2.2. ne ilgiau nei vienus metus išlyginamojoje klasėje.

II SKYRIUS
UGDYMO ORGANIZAVIMAS BENDROSIOS PASKIRTIES KLASĖSE

3. Mokiniui atvykus į progimnaziją, kartu su tėvais (globėjais, rūpintojais) aptariamas preliminarus mokinio adaptacijos laikotarpis ir sudaromas individualus ugdymosi planas, kuriame numatoma:
3.1. lietuvių kalbos mokymosi tikslai, mokymosi būdai, intensyvumas, papildomų konsultacijų forma;
3.2. bendrojo ugdymo dalykų mokymosi perspektyvos, galimas pamokų, skirtų tam tikrų dalykų mokymuisi, laikinas perskirstymas arba laikinas tam tikrų dalykų mokymosi sustabdymas tam, kad būtų skiriama daugiau laiko lietuvių kalbos mokymuisi;
3.3. pasiekimų vertinimo dažnumas, grįžtamojo ryšio teikimo formos, mokymosi pagalbos galimybės;
3.4. dalyvavimas neformaliojo vaikų švietimo veiklose.
4. Siekiant veiksmingo lietuvių kalbos mokymosi:
4.1. 1–4 klasių mokiniai mokomi lietuvių kalbos ir literatūros dalyko kartu su bendraklasiais taikant vadinamą „panardinimo“ metodiką ir pastoliavimo praktiką, padedančią mokiniui įveikti kliūtis mokymosi procese. Vadovaujantis Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 1 priedo 2.1.4 papunkčiu, mokiniui skirtos papildomos lėšos naudojamos tikslinėms individualioms ar grupinėms konsultacijoms organizuoti; 
4.2. 5–8 klasių mokiniams tikslinga lietuvių kalbos mokymą tam tikrą laikotarpį (ne ilgiau kaip vienus metus) organizuoti atskirai nuo klasės pagal Lietuvių kalbos pagal kalbos mokėjimo lygius (A1–B2) bendrąją programą, patvirtintą Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“. Lietuvių kalbai mokyti skiriama ne mažiau pamokų, nei numatyta lietuvių kalbos ir literatūros dalykui mokantis pagal Lietuvių kalbos ir literatūros bendrąją programą. Taip pat organizuojamos papildomos individualios ar grupinės konsultacijos lietuvių kalbos gebėjimams įtvirtinti ir plėtoti. 
5. Mokant užsieniečius, grįžusius ar atvykusius Lietuvos piliečius lietuvių kalbos bendrosios paskirties klasėse, taikoma komunikacinė kalbos mokymo prieiga. 
6. Mokantis bendrojo ugdymo dalykų mokymas individualizuojamas ir diferencijuojamas, atsižvelgiant į ankstesnę dalyko mokymosi patirtį ir kalbos mokėjimo lygį. Būtina užtikrinti, kad nepakankamas lietuvių kalbos mokėjimas nesudarytų prielaidų atsirasti dalyko mokymosi spragoms.
7. Mokinio mokymosi pažanga vertinama formuojamuoju būdu. Pasibaigus adaptaciniam laikotarpiui, nustatomas mokinio kalbinės kompetencijos lygmuo, įvertinimas jo pasirengimas toliau mokytis mokinio amžių atitinkančioje klasėje arba, identifikavus didesnius mokymosi skirtumus, mokiniui gali būti siūloma mokytis metais žemesnėje klasėje. Antraisiais metais, o jei reikia ir ilgiau, mokiniui sudaromos sąlygos toliau plėtoti lietuvių kalbos gebėjimus laikinojoje grupėje arba individualiai. 
III SKYRIUS
UGDYMO ORGANIZAVIMAS IŠLYGINAMOSIOSE KLASĖSE

8. Išlyginamosios klasės yra skirtos intensyviam lietuvių kalbos mokymuisi, kad užsieniečiai, grįžę ar atvykę Lietuvos piliečiai per sąlyginai trumpą laiką išmoktų lietuvių kalbos ir pasirengtų toliau tęsti mokymąsi lietuvių kalba bendrosios paskirties klasėse. Jos steigiamos savivaldybės vykdomosios institucijos ar jos įgalioto asmens sprendimu.
9. Organizuojant lietuvių kalbos mokymą išlyginamosiose klasėse, laikomasi šių rekomendacijų:
9.1. išlyginamąją klasę sudaro nuo 8 iki 20 mokinių;
9.2. išlyginamosios klasės sudaromos iš bendraamžių ar panašaus amžiaus mokinių;
9.3. išlyginamosiose klasėse mokomasi ne ilgiau nei vienus metus;
9.4. išlyginamajai klasei skiriama ne mažiau kaip 25 pamokos per savaitę lietuvių kalbai mokyti ir kitoms ugdomosioms veikloms, padedančioms geriau išmokti lietuvių kalbą;
9.5. mokant lietuvių kalbos mokoma pagal Lietuvių kalbos pagal kalbos mokėjimo lygius (A1–B2) bendrąją programą.
10. Užsieniečių, grįžusių ar atvykusių Lietuvos piliečių lietuvių kalbos mokymas turi būti organizuojamas palankiausiu būdu, atsižvelgiant į mokinių amžiaus tarpsnio ypatumus ir kalbinės kompetencijos lygį, stebint jų pažangą, reaguojant į kylančius iššūkius ir nedelsiant priimant reikiamus sprendimus.
____________________________

